polyglot-tagger/wikipedia-language-snippets-filtered huggingface dataset:
ಬಿಗ್ ಬೆನ್ ಎಂಬ ಅಡ್ಡ ಹೆಸರಿನ ಮೂಲವು ಚರ್ಚಾಸ್ಪದ ವಿಷಯವಾಗಿದೆ. ಈ ಅಡ್ಡಹೆಸರನ್ನು ಮೊದಲು ಬೃಹತ್ ಗಂಟೆಗೆ ಅನ್ವಯವಾಗುವಂತೆ ನೀಡಲಾಗಿತ್ತು; ಇದು ಬಹುಶಃ ಸರ್ ಬೆಂಜಮಿನ್ ಹಾಲ್ ರ ಗೌರವಾರ್ಥವಾಗಿ ಇರಿಸಿರಬಹುದು. ಇವರು ಬೃಹತ್ ಗಂಟೆಯ ಸ್ಥಾಪನೆಯ ಮೇಲ್ವಿಚಾರಣೆ ವಹಿಸಿದ್ದರು ಅಥವಾ ಇಂಗ್ಲಿಷ್ ಹೆವಿವೈಟ್ ಬಾಕ್ಸಿಂಗ್ ಚ್ಯಾಂಪಿಯನ್ ಬೆಂಜಮಿನ್ ಕೌಂಟ್ ರ ಗೌರವಾರ್ಥವಾಗಿಯೂ ಇರಿಸಿರಬಹುದು. ಇದೀಗ ಬಿಗ್ ಬೆನ್ ಎಂಬ ಹೆಸರನ್ನು ಸಾಮಾನ್ಯವಾಗಿ, ವಿಸ್ತರಣೆಯಲ್ಲಿ ಒಟ್ಟಾರೆಯಾಗಿ ಗಡಿಯಾರ, ಗೋಪುರ ಹಾಗು ಗಂಟೆಗೆ ಸೂಚಿತವಾಗುವಂತೆ ಬಳಸಲಾಗುತ್ತದೆ.ಆದಾಗ್ಯೂ ಈ ಅಡ್ಡಹೆಸರು ಗಡಿಯಾರ ಹಾಗು ಗೋಪುರಕ್ಕೆ ಸಂಬಂಧಿಸಿದಂತೆ ಸಾರ್ವತ್ರಿಕವಾಗಿ ಸ್ವೀಕಾರವಾಗುವುದಿಲ್ಲ. ಗೋಪುರ, ಗಡಿಯಾರ ಹಾಗು ಗಂಟೆಯ ಬಗ್ಗೆ ಕೆಲವು ಲೇಖಕರ ಕೃತಿಗಳು, ಶೀರ್ಷಿಕೆಯಲ್ಲಿ ಬಿಗ್ ಬೆನ್ ಎಂಬ ಪದದ ಬಳಕೆಯ ವಿವಾದವನ್ನು ಪಕ್ಕಕ್ಕಿಟ್ಟು, ಪುಸ್ತಕವು ಗಡಿಯಾರ ಹಾಗು ಗೋಪುರ ಜೊತೆಗೆ ಗಂಟೆಯ ವಿಷಯವನ್ನು ಒಳಗೊಂಡಿದೆಯೆಂದು ಸ್ಪಷ್ಟಪಡಿಸುತ್ತವೆ.
ಬಿಗ್ ಬೆನ್ ಎಂಬುದು ಲಂಡನ್‌ನ್ನಿನ ವೆಸ್ಟ್‌ಮಿನ್‌ಸ್ಟರ್ ಅರಮನೆಯ ಉತ್ತರ ದಿಕ್ಕಿನ ಕೊನೆಯಲ್ಲಿರುವ ದೊಡ್ಡ ಗಂಟೆಯುಳ್ಳ ಗಡಿಯಾರಕ್ಕೆ ನೀಡಲಾದ ಉಪನಾಮ ಅಥವಾ ಸಂಕ್ಷಿಪ್ತ ಅಡ್ಡ ಹೆಸರು. ಅಲ್ಲದೇ ಇದು ಸಾಮಾನ್ಯವಾಗಿ ಗಡಿಯಾರ ಅಥವಾ ಗಡಿಯಾರದ ಗೋಪುರವೆಂದೂ ಸಹ ಸೂಚಿಸಲ್ಪಡುತ್ತದೆ. ಕೆಲವರು ಈ ಅರ್ಥ ವಿಸ್ತರಣೆಯನ್ನು ಅಶುದ್ಧವೆಂದು ಪರಿಗಣಿಸುತ್ತಾರೆ, ಆದರೆ ಇದೀಗ ಇದನ್ನು ಸಂಪೂರ್ಣವಾಗಿ ದೈನಂದಿನ ಬಳಕೆಯಲ್ಲಿ ತರಲಾಗುತ್ತದೆ. ಇದು ನಾಲ್ಕು ಮುಖದ ಅತ್ಯಧಿಕ ಪ್ರಮಾಣದಲ್ಲಿ ಘಂಟಾ ನಾದ ಹೊರಡಿಸುವ ಗಡಿಯಾರವಾಗಿದ್ದು, ವಿಶ್ವದ ಮೂರನೇ-ಅತ್ಯಂತ ದೊಡ್ಡದು ಎನ್ನಲಾದ, ಪ್ರತ್ಯೇಕ ಗಡಿಯಾರ ಗೋಪುರವಾಗಿದೆ. ಇದು ಮೇ ೨೦೦೯ರಲ್ಲಿ ತನ್ನ ೧೫೦ನೇ ವಾರ್ಷಿಕೋತ್ಸವವನ್ನು ಆಚರಿಸಿಕೊಂಡಿತು. ಈ ಸಂದರ್ಭದಲ್ಲಿ ಹಲವಾರು ಸಮಾರಂಭಗಳು ಏರ್ಪಟ್ಟಿದ್ದವು. ಗಡಿಯಾರದ ನಿರ್ಮಾಣ ಕಾರ್ಯವು ಏಪ್ರಿಲ್ ೧೦, ೧೮೫೮ರಲ್ಲಿ ಮುಕ್ತಾಯಗೊಂಡು ಆಗ ಅದು ಕಾರ್ಯತತ್ಪರವಾಯಿತು.
ಮೂಲ ಗಂಟೆಯು ೧೬.೩-ಮೆಟ್ರಿಕ್ ಟನ್ ಗಳಷ್ಟು ಭಾರವಿದ್ದ (೧೬ ಟನ್ ಸಮಯ ಸೂಚಕ ಗಂಟೆಯಾಗಿತ್ತು, ಇದನ್ನು ೬ ಆಗಸ್ಟ್ ೧೮೫೬ರಲ್ಲಿ, ಜಾನ್ ವಾರ್ನರ್ & ಸನ್ಸ್ ಸ್ಟಾಕ್ಟನ್-ಆನ್-ಟೀಸ್ ನಲ್ಲಿ ನಿರ್ಮಿಸಿದರು. ಗಂಟೆಗೆ ಸರ್ ಬೆಂಜಮಿನ್ ಹಾಲ್ ರ ಗೌರವಾರ್ಥವಾಗಿ ಈ ಹೆಸರನ್ನು ಇರಿಸಲಾಯಿತು, ಹಾಗು ಅವರ ಹೆಸರನ್ನು ಇದರ ಮೇಲೆಯೂ ಕೆತ್ತಲಾಗಿದೆ. ಆದಾಗ್ಯೂ, ಇದಕ್ಕೆ ಸಮಕಾಲೀನ ಹೆವಿವೇಯ್ಟ್ ಬಾಕ್ಸರ್ ಬೆಂಜಮಿನ್ ಕೌಂಟ್ ರ ಹೆಸರನ್ನು ನೀಡಲಾಗಿದೆ, ಎಂಬುದು ಗಂಟೆಯ ಹೆಸರಿನ ಬಗ್ಗೆ ಇರುವ ಮತ್ತೊಂದು ಸಿದ್ಧಾಂತ. ಗಂಟೆಗೆ ಮೂಲವಾಗಿ ರಾಣಿ ವಿಕ್ಟೋರಿಯಾ ಅವರ ಗೌರವಾರ್ಥವಾಗಿ ವಿಕ್ಟೋರಿಯಾ ಅಥವಾ ರಾಯಲ್ ವಿಕ್ಟೋರಿಯಾ ಎಂದು ಹೆಸರಿಸಲು ಯೋಜಿಸಲಾಗಿತ್ತು, ಆದರೆ ಸಂಸತ್ತಿನ ಚರ್ಚೆಯ ಸಂದರ್ಭದಲ್ಲಿ ಯೊಬ್ಬರು ಈ ಅಡ್ಡಹೆಸರನ್ನು ಸೂಚಿಸಿದರು; ಈ ವ್ಯಾಖ್ಯಾನದ ಚರ್ಚೆಯು ಸಂಸತ್ತಿನ ಲಿಖಿತ ಕಡತವಾದ ಹಾಂಸರ್ಡ್ ನಲ್ಲಿ ದಾಖಲೆಯಾಗಿಲ್ಲ.
ಗಡಿಯಾರವು ಯುನೈಟೆಡ್ ಕಿಂಗ್ಡಮ್ ಹಾಗು ಲಂಡನ್ ನ ಸಂಕೇತವಾಗಿದೆ. ಅದರಲ್ಲೂ ವಿಶೇಷವಾಗಿ ದೃಶ್ಯ ಮಾಧ್ಯಮದಲ್ಲಿ ಇದು ಮಹತ್ವ ಪಡೆದಿದೆ. ದೂರದರ್ಶನ ಅಥವಾ ಚಿತ್ರ ನಿರ್ಮಾಪಕರು ಬ್ರಿಟನ್ ನ ಸರ್ವ ಸಾಮಾನ್ಯ ಸ್ಥಳವನ್ನು ತೋರಿಸುವುದಾದರೆ, ಗಡಿಯಾರ ಗೋಪುರದ ಚಿತ್ರವನ್ನು ತೋರಿಸುವುದು ಅತ್ಯಂತ ಜನಪ್ರಿಯ ಮಾರ್ಗವೆನಿಸಿದೆ. ಸಾಮಾನ್ಯವಾಗಿ ಒಂದು ಕೆಂಪು ಡಬಲ್ ಡೆಕ್ಕರ್ ಬಸ್ ಅಥವಾ ಕಪ್ಪು ಕ್ಯಾಬ್ ನ್ನು ಮುನ್ನೆಲೆಯಲ್ಲಿ ಪ್ರಮುಖ ರೂಪಕವಾಗಿ ತೋರಿಸಲಾಗುತ್ತದೆ.
ಗಡಿಯಾರವು ಹೊರಡಿಸುವ ನಾದವನ್ನು ಸಹ ಹಲವು ವಿಧದಲ್ಲಿ ಶ್ರಾವ್ಯ ಮಾಧ್ಯಮದಲ್ಲಿ ಬಳಸಲಾಗಿದೆ. ಆದರೆ ವೆಸ್ಟ್‌ಮಿನಸ್ಟರ್ ಕ್ವಾರ್ಟರ್ಸ್ ನಿಂದ ಕೇಳಿಬರುವ ಇತರ ಗಡಿಯಾರಗಳು ಹಾಗು ಇತರ ಸಾಧನಗಳ ಶಬ್ದವು, ಈ ನಾದದ ವಿಶಿಷ್ಟತೆಯನ್ನು ಗಮನಾರ್ಹವಾಗಿ ಮಂದಗೊಳಿಸುತ್ತವೆ.
ಆಗ ೧೦ ಮೇ ೧೯೪೧ರಲ್ಲಿನ, ಜರ್ಮನ್ನರ ಬಾಂಬ್ ದಾಳಿಯು ಗಡಿಯಾರದ ಎರಡು ಮುಖಬಿಲ್ಲೆಗಳಿಗೆ ಹಾಗು ಗೋಪುರದ ಮೆಟ್ಟಲಿನ ಚಾವಣಿಯ ಭಾಗಕ್ಕೆ ಹಾನಿಯುಂಟುಮಾಡುವುದರ ಜೊತೆಗೇ ಹೌಸ್ ಆಫ್ ಕಾಮನ್ಸ್ ನ ಕೊಠಡಿಗೂ ಹಾನಿ ಉಂಟಾಯಿತು. ವಾಸ್ತುಶಿಲ್ಪಿ ಮತ್ತು ವಿನ್ಯಾಸಕಾರ ಸರ್ ಗೈಲ್ಸ್ ಗಿಲ್ಬರ್ಟ್ ಸ್ಕಾಟ್, ಹೊಸ ಶೈಲಿಯ ಐದು ಮಹಡಿಯ ಕೊಠಡಿಗಳನ್ನು ವಿನ್ಯಾಸಗೊಳಿಸಿದರು. ಪ್ರಸಕ್ತ ಭವನವು ಎರಡು ಮಹಡಿಗಳನ್ನು, ಆಕ್ರಮಿಸಿಕೊಂಡು ೨೬ ಅಕ್ಟೋಬರ್ ೧೯೫೦ರಲ್ಲಿ ಮೊದಲ ಬಾರಿಗೆ ತನ್ನ ಕಾರ್ಯ ಆರಂಭಿಸಿತು. ದೊಡ್ಡ ಪ್ರಮಾಣದಲ್ಲಿ ನಡೆದ ಬಾಂಬ್ ದಾಳಿಯ ಹೊರತಾಗಿಯೂ ಗಡಿಯಾರವು ನಿಖರವಾಗಿ ಹಾಗು ಕ್ಷಿಪ್ರ ದಾಳಿ ಸಂದರ್ಭದ,ದಿ ಬ್ಲಿಟ್ಜ್ ನುದ್ದಕ್ಕೂ ಗಂಟೆ ಬಾರಿಸಿ ಸಮಯವನ್ನು ಸೂಚಿಸಿತು.
ಗಡಿಯಾರ ಗೋಪುರದ ಮೂಲಾಧಾರವಾದ ಕೆಳಭಾಗದ ವಿನ್ಯಾಸವು ಇಟ್ಟಿಗೆಯ ರಚನೆಯೊಂದಿಗೆ ಮರಳಿನ ಬಣ್ಣದ ಆನ್ಸ್ಟನ್ ಸುಣ್ಣದಕಲ್ಲಿನ ಲೇಪನವನ್ನು ಹೊಂದಿದೆ. ಗೋಪುರದ ಉಳಿದ ಭಾಗವು ಬೀಡುಕಬ್ಬಿಣದಿಂದ ರಾಚನಿಕ ವಿನ್ಯಾಸಗೊಂಡಿರುವ ಶಿಖರದಿಂದ ಕೂಡಿದೆ. ಗೋಪುರವನ್ನು ಗಟ್ಟಿಯಾದ ಜಲ್ಲಿಗಾರೆಯಿಂದ ತಯಾರಿಸಲಾದ ಚಪ್ಪಟೆಯಾಕಾರದ ತೇಲೊಡ್ಡುಗಳ ಮೇಲೆ ನಿರ್ಮಿಸಲಾಗಿದೆ. ಇದು ನೆಲ ಮಟ್ಟಕ್ಕಿಂತ ಕೆಳಗೆ ರಷ್ಟು ಆಳ ಹೊಂದಿದೆ. ಗಡಿಯಾರದ ನಾಲ್ಕು ಮುಖಬಿಲ್ಲೆಗಳು ಭೂಮಿಯಿಂದ ಸ್ವಲ್ಪ ಎತ್ತರದಲ್ಲಿವೆ. ಗೋಪುರದ ಆಂತರಿಕ ಗಾತ್ರದ ಘನ ಅಳತೆಯು ೪,೬೫೦ ಕ್ಯೂಬಿಕ್ ಮೀಟರ್ ಗಳಷ್ಟಾಗಿದೆ.
ಗಡಿಯಾರ ಹಾಗು ಮುಖಬಿಲ್ಲೆಗಳನ್ನು ಅಗಸ್ಟಸ್ ಪುಗಿನ್ ವಿನ್ಯಾಸಗೊಳಿಸಿದ್ದಾರೆ. ಗಡಿಯಾರದ ಮುಖಬಿಲ್ಲೆಗಳು ಕಬ್ಬಿಣ ಚೌಕಟ್ಟಿನಲ್ಲಿ ರಷ್ಟು ವ್ಯಾಸದಲ್ಲಿ ರಚನೆಯಾಗಿವೆ, ಇವು ಬಣ್ಣದ ಗಾಜಿನ ಕಿಟಕಿಗಿಂತ ಹೆಚ್ಚಾಗಿ ೩೧೨ ತುಂಡುಗಳ ಅರೆಪಾರದರ್ಶಕ ಬಿಳಿಗಾಜನ್ನು ಆಧಾರವಾಗಿ ಹೊಂದಿವೆ. ಕೆಲವೊಂದು ಗಾಜಿನ ತುಂಡುಗಳನ್ನು ಅದರ ಮುಳ್ಳುಗಳ ಪರಿಶೀಲನೆಗಾಗಿ ತೆಗೆಯಬಹುದು. ಮುಖಬಿಲ್ಲೆಗಳ ಸುತ್ತಲೂ ಚಿನ್ನದ ಲೇಪ ಹಾಕಲಾಗಿದೆ. ಪ್ರತಿ ಗಡಿಯಾರದ ಮುಖಬಿಲ್ಲೆಯ ಕೆಳಗೆ ಲ್ಯಾಟಿನ್ ಅಭಿಲೇಖವು ಹೊಂಬಣ್ಣದ ಅಕ್ಷರಗಳಲ್ಲಿವೆ:
ವಿಶ್ವದ ಅತ್ಯಂತ ಪ್ರಸಿದ್ಧ ಪ್ರವಾಸೀ ಆಕರ್ಷಣೆಗಳಲ್ಲಿ ಒಂದಾಗಿರುವುದರ ಹೊರತಾಗಿಯೂ, ಗೋಪುರದ ಒಳಭಾಗಕ್ಕೆ ವಿದೇಶಿ ಪ್ರವಾಸಿಗರಿಗೆ ಅವಕಾಶ ನೀಡಲಾಗುವುದಿಲ್ಲ. ಆದಾಗ್ಯೂ ಯುನೈಟೆಡ್ ಕಿಂಗ್ಡಮ್ ನ ನಿವಾಸಿಗಳು ಸಂಸತ್ತಿನ ಸದಸ್ಯರುಗಳ ಮೂಲಕ ಪ್ರವಾಸಗಳನ್ನು ವ್ಯವಸ್ಥೆ ಮಾಡಿಕೊಂಡಿರುತ್ತಾರೆ. ಆದಾಗ್ಯೂ, ಗೋಪುರದಲ್ಲಿ ಯಾವುದೇ ಲಿಫ್ಟ್ ವ್ಯವಸ್ಥೆಯಿಲ್ಲ, ಈ ರೀತಿಯಾಗಿ ಶಿಖರದ ಮೇಲ್ಭಾಗದ ತನಕ ಹೋಗಲು ಇಚ್ಛಿಸುವವರು ಸುಣ್ಣದಕಲ್ಲಿನ ೩೩೪ ಮೆಟ್ಟಿಲುಗಳನ್ನೂ ಹತ್ತಿ ಹೋಗಬೇಕು.
ಬೃಹತ್ ಗಂಟೆಯ ಜೊತೆಯಲ್ಲಿ, ಗಂಟೆಗೋಪುರಗಳು ನಾಲ್ಕು ಕ್ವಾರ್ಟರ್ ಬೆಲ್ ಗಳನ್ನು ಒಳಗೊಂಡಿವೆ, ಇದು ಕಾಲು ಗಂಟೆಯ ಅಂತರದಲ್ಲಿ ವೆಸ್ಟ್‌ಮಿನಸ್ಟರ್ ಕ್ವಾರ್ಟರ್ಸ್ ನಲ್ಲಿ ಬಾರಿಸುತ್ತದೆ. ನಾಲ್ಕು ಕ್ವಾರ್ಟರ್ ಬೆಲ್ ಗಳೆಂದರೆ , , , ಹಾಗು . ಇದನ್ನು ಜಾನ್ ವಾರ್ನರ್ & ಸನ್ಸ್ ಸಂಸ್ಥೆಯು ೧೮೫೭ರಲ್ಲಿ ತಮ್ಮ ಕ್ರೆಸೆಂಟ್ ಫೌಂಡ್ರಿಯಲ್ಲಿ ಸ್ಥಾಪಿಸಿದೆ; ಹಾಗು ೧೮೫೮ . ಎರಕಗೃಹವು, ಲಂಡನ್ ನಗರದಲ್ಲಿ ಬಾರ್ಬಿಕನ್ ಎಂದು ಕರೆಯಲ್ಪಡುವ ಜೆವಿನ್ ಕ್ರೆಸೆಂಟ್ ನಲ್ಲಿದೆ.
ನಿರ್ಮಾಣದಿಂದೀಚೆಗೆ ಭೂಮಿಯ ಮೇಲ್ಮೈನಲ್ಲಿ ಆದ ಬದಲಾವಣೆಗಳ ಕಾರಣದಿಂದ(ಗಮನಾರ್ಹವಾಗಿ, ಲಂಡನ್ ನ ನೆಲಭಾಗದ ಜ್ಯುಬಿಲಿ ಲೈನ್ ವಿಸ್ತೃತ ನಿರ್ಮಾಣಕ್ಕೆ ಮಾಡಲಾದ ಸುರಂಗ ಮಾರ್ಗ), ಗೋಪುರವು ವಾಯವ್ಯಕ್ಕೆ ಸ್ವಲ್ಪಮಟ್ಟಿಗೆ ಬಾಗಿದೆ.ಹೀಗಾಗಿ ಸರಿಸುಮಾರು ೨೨೦ ಮಿಲಿಮೀಟರ್ ಗಳಷ್ಟು ಗಡಿಯಾರದ ಮುಖಬಿಲ್ಲೆಗಳು ಬಾಗಿವೆ; ಇದು ಸರಾಸರಿ ೧/೨೫೦ರಷ್ಟು ಓರೆಯಾಗಿದೆ. ಶಾಖಧಾರಕ ಪರಿಣಾಮಗಳ ಕಾರಣ, ಇದು ವಾರ್ಷಿಕವಾಗಿ ಪೂರ್ವದಿಂದ ಪಶ್ಚಿಮಕ್ಕೆ ಕೆಲವು ಮಿಲಿಮೀಟರ್ ಗಳಷ್ಟು ತೂಗಾಡುತ್ತದೆ.
ಗಡಿಯಾರದ ಗೋಪುರವು ಯುನೈಟೆಡ್ ಕಿಂಗ್ಡಂನಲ್ಲಿ ಹೊಸ ವರ್ಷದ ಸಂಭ್ರಮಾಚರಣೆಯ ಕೇಂದ್ರಬಿಂದುವಾಗಿರುತ್ತದೆ, ಜೊತೆಗೆ ರೇಡಿಯೋ ಹಾಗು ದೂರದರ್ಶನ ಕೇಂದ್ರಗಳು ಹೊಸ ವರ್ಷವನ್ನು ಸ್ವಾಗತಿಸಲು ಗಂಟೆಯ ನಾದವನ್ನು ಪ್ರಸಾರ ಮಾಡುತ್ತವೆ. ಇದೆ ರೀತಿಯಾಗಿ, ಸ್ಮರಣ ದಿನದಂದು, ಬಿಗ್ ಬೆನ್ ನ ಗಂಟೆಯ ನಾದವನ್ನು ೧೧ನೇ ತಿಂಗಳ ೧೧ ದಿನದಂದು ೧೧ ಗಂಟೆಗೆ ಪ್ರಸಾರ ಮಾಡಲಾಗುತ್ತದೆ. ಜೊತೆಗೆ ಎರಡು ನಿಮಿಷಗಳ ಆರಂಭಿಕ ಮೌನಾಚರಣೆಯನ್ನೂ ಮಾಡಲಾಗುತ್ತದೆ.
ಅಧಿಕೃತವಾಗಿ ಬೃಹತ್ ಗಂಟೆ ಎಂದು ಕರೆಯಲ್ಪಡುವ ಮುಖ್ಯ ಗಂಟೆಯೂ, ಗೋಪುರದ ಅತ್ಯಂತ ದೊಡ್ಡ ಗಂಟೆಯಾಗಿದೆ; ಹಾಗು ವೆಸ್ಟ್‌ಮಿನಸ್ಟರ್ ನ ಬೃಹತ್ ಗಡಿಯಾರದ ಭಾಗವಾಗಿದೆ. ಗಂಟೆಯು ಸಂಕ್ಷಿಪ್ತವಾಗಿ ಬಿಗ್ ಬೆನ್ ಎಂಬ ಅಡ್ಡ ಹೆಸರಿನಿಂದ ಹೆಚ್ಚು ಪರಿಚಿತವಾಗಿದೆ.
ಗಡಿಯಾರದ ಮುಖಬಿಲ್ಲೆಗಳು ಎಷ್ಟು ದೊಡ್ಡವೆಂದರೆ ಗಡಿಯಾರದ ಗೋಪುರವು ಒಂದೊಮ್ಮೆ ವಿಶ್ವದ ಅತ್ಯಂತ ದೊಡ್ಡ,ವಿಶಾಲವಾದ ನಾಲ್ಕು-ಮುಖದ ಗಡಿಯಾರವೆನಿಸಿತ್ತು.
ಇದರರ್ಥ ಓ ದೇವರೇ, ನಮ್ಮ ರಾಣಿ ಮೊದಲನೇ ವಿಕ್ಟೋರಿಯಾಳನ್ನು ಸುರಕ್ಷಿತವಾಗಿರಿಸು .
ಶೀಲಂಕಾ ಅಸೋಸಿಯೇಟ್ಸ್ ೨೦ ಸರಣಿಗಳಲ್ಲಿ ಅಫ್ಘಾನಿಸ್ತಾನದ ವಿರುದ್ಧ ಐರ್ಲೆಂಡ್ ನ ಮೊದಲ ಪಂದ್ಯದಲ್ಲಿ ಒಟ್ಟಾರೆಯಾಗಿ ಒ'ಬ್ರೇನ್ ಕಳಪೆ ಪ್ರದರ್ಶನವನ್ನು ನೀಡಿದ್ದರು. ಬ್ಯಾಟಿಂಗ್ ನಿಂದ ನಿರ್ಗಮಿಸುವ ಮೊದಲು ೨ ಬಾಲುಗಳಿಗೆ ೧ ರನ್ ಅನ್ನು ಗಳಿಸಿದ್ದರು. ಅವರ ಬೌಲಿಂಗ್ ನಲ್ಲೂ ೦-೩೪ ರನ್ ಗಳನ್ನು ನೀಡಿದ್ದರು. ಆದರೆ ಐರ್ಲೆಂಡ್ ೫ ವಿಕೆಟ್ ಗಳಿಂದ ಜಯಗಳಿಸುವಲ್ಲಿ ಯಶಸ್ವಿಯಾಯಿತು. ಕೆನಡಾದ ವಿರುದ್ಧ ಅವರ ಎರಡನೆಯ ಪಂದ್ಯದಲ್ಲಿ, ಕೆನಡಾ ಇನ್ನಿಂಗ್ಸ್ ನಲ್ಲಿ ಒ'ಬ್ರೇನ್ ೦-೩೮ ನೊಂದಿಗೆ ಮತ್ತು ೨ ಚೆಂಡುಗಳಿಗೆ ೫ ರನ್ ಗಳನ್ನು ಗಳಿಸುವುದರೊಂದಿಗೆ ಅವರ ಆಟವನ್ನು ಮುಗಿಸಿದ್ದರು. ಐರ್ಲೆಂಡ್ ೪ ರನ್ ಗಳಿಂದ ಸ್ವಲ್ಪ ಅಂತರದಲ್ಲೆ ಸೋತಿತು. ಮೂರನೆಯ ಮತ್ತು ಅಂತಿಮ ಪಂದ್ಯದಲ್ಲಿ , ಒ'ಬ್ರೇನ್ ಎರಡು ಓವರ್ ಗಳಿಗೆ ೦-೧೫ ರನ್ ಗಳನ್ನು ಕೊಡುವುದರೊಂದಿಗೆ ಯಾವುದೇ ವಿಕೆಟ್ ಅನ್ನು ಪಡೆಯದೇ ಪಂದ್ಯಾವಳಿಯನ್ನು ಮುಗಿಸಿದರು. ಈ ಪಂದ್ಯದಲ್ಲಿ ೧೦ ಚೆಂಡುಗಳಿಗೆ ೧೧ ರನ್ ಗಳನ್ನು ಗಳಿಸಿದರು ಐರ್ಲೆಂಡ್ ೫ ವಿಕೆಟ್ ಗಳನ್ನು ಕಳೆದುಕೊಳ್ಳುವ ಮೂಲಕ ಸೋತಿತು.
ಕೆವಿನ್ ಜೋಸೆಫ್ ಒ'ಬ್ರೇನ್ ಇವರು ಐರಿಶ್ ಕ್ರಿಕೆಟ್ ಆಟಗಾರರಾಗಿದ್ದು, ರೈಲ್ವೆ ಯೂನಿಯನ್ ಕ್ರಿಕೆಟ್ ಕ್ಲಬ್ ಗಾಗಿ ಆಡುತ್ತಾರೆ ಹಾಗು ವಿಶ್ವಕಪ್ ನಲ್ಲೆ ಅತ್ಯಂತ ಹೆಚ್ಚು ವೇಗವಾಗಿ ಶತಕವನ್ನು ಗಳಿಸಿದ ದಾಖಲೆಗೆ ಪಾತ್ರರಾಗಿದ್ದಾರೆ. ೨೦೧೧ ರ ಮಾರ್ಚ್ ೨ ರಂದು ಇಂಗ್ಲೆಂಡ್ ನ ವಿರುದ್ಧ ೫೦ ಬಾಲ್ ಗಳಿಗೆ ಶತಕವನ್ನು ಗಳಿಸಿದ್ದಾರೆ. ಬಹುಮುಖ ಸಾಮರ್ಥ್ಯದ ಆಟಗಾರನಾಗಿದ್ದುಕೊಂಡು ಒ'ಬ್ರೇನ್, ಮಧ್ಯಮದಿಂದ ಕೆಳ ಕ್ರಮದಲ್ಲಿರುವ ಬಲಗೈ ಬ್ಯಾಟ್ಸ್ ಮನ್ ಆಗಿದ್ದಾರೆ ಹಾಗು ಮಧ್ಯವೇಗದ ಬಲಗೈ ಬೌಲರ್ ಆಗಿದ್ದಾರೆ. ಅವರ ಪ್ರಥಮ ಏಕ ದಿನ ಅಂತರರಾಷ್ಟ್ರೀಯ ಪಂದ್ಯವನ್ನು ೨೦೦೬ ರಲ್ಲಿ ಐರ್ಲೆಂಡ್ ನ ಉದ್ಘಾಟನ ಪಂದ್ಯದಲ್ಲಿ ಆಡಿದರು. ಒ'ಬ್ರೇನ್ ೨೦೦೯ ರಲ್ಲಿ ನಾಟಿಂಗ್ಹ್ಯಾಮ್ಶೈರ್ ಗಾಗಿ ಆಡಿದರು ಮತ್ತು ೨೦೧೦ ರಲ್ಲಿ ಕ್ರಿಕೆಟ್ ಐರ್ಲೆಂಡ್ ನೊಂದಿಗೆ ಗುತ್ತಿಗೆಯನ್ನು ಪಡೆದರು. ಇದು ಇವರನ್ನು ಮಂಡಳಿಯೊಂದಿಗೆ ಪೂರ್ಣಕಾಲಿಕ ಗುತ್ತಿಗೆಯನ್ನು ಪಡೆದ ಆರು ಜನ ಆಟಗಾರರಲ್ಲಿ ಒಬ್ಬರನ್ನಾಗಿಸಿತು.
ಪರೀಕ್ಷಾ ಆಧಾರದ ಮೇಲೆ ೨೦೦೯ ರಲ್ಲಿ ಒ'ಬ್ರೇನ್ ರನ್ನು ನಾಟಿಂಗ್ಹ್ಯಾಮ್ಶೈರ್ ಕೌಂಟಿ ಕ್ರಿಕೆಟ್ ಕ್ಲಬ್ ಗೆ ಸೇರಿಸಿಕೊಳ್ಳಲಾಯಿತು. ಹಿಂದಿನ ಸರಣಿಯಲ್ಲಿ ಒ'ಬ್ರೇನ್ ಕ್ಲಬ್ ನ ವಿರುದ್ಧ ೯೩ ರನ್ ಗಳನ್ನು ಗಳಿಸುವ ಮೂಲಕ ನಾಟಿಂಗ್ ಹ್ಯಾಮ್ಷಿಮ್ ನ ಕ್ರಿಕೆಟ್ ಮಹಾನಿರ್ದೇಶಕರಾದ ಮೈಕ್ ನೆವೆಲ್ ರ ಮೆಚ್ಚುಗೆ ಗಳಿಸಿದ್ದರು. ಫ್ರೆಂಡ್ಸ್ ಪ್ರಾವಿಡೆಂಟ್ ಟ್ರೋಫಿಯಿಂದ ಐರ್ಲೆಂಡ್ ಮನೆಗೆ ನಡೆದ ನಂತರ ಅವರು ಕ್ಲಬ್ ಅನ್ನು ಸೇರಿಕೊಂಡರು. ಇದು ಇಂಗ್ಲೆಂಡ್ ನಲ್ಲಿ ನಡೆಯುವ ಸ್ವದೇಶಿಯರ ಸ್ಪರ್ಧೆಯಾಗಿದೆ. ಕ್ಲಬ್ ನೊಂದಿಗೆ ಒ'ಬ್ರೇನ್ ಏಟ್ ಲಿಸ್ಟ್ ಪಂದ್ಯಗಳನ್ನು ೧೩.೧೬ ಓವರ್ ಗಳಿಗೆ ಅತ್ಯಂತ ಹೆಚ್ಚು ೪೨ ರನ್ ಗಳನ್ನು ಕೊಡುವುದರೊಂದಿಗೆ ಆಡಿ ೭೯ ರನ್ ಗಳನ್ನು ಗಳಿಸಿದರು, ಅಲ್ಲದೇ ೭೨ ರನ್ ಗಳಿಗೆ ಒಂದು ವಿಕೆಟ್ ಅನ್ನು ಕೂಡ ಗಳಿಸಿದರು; ಅವರು ನಾಟಿಂಗ್ಹ್ಯಾಮ್ಶೈರ್ ಗಾಗಿ ಐದು ೨೦ ಪಂದ್ಯಗಳನ್ನು ಕೂಡ ಆಡಿ, ೩೧ ರನ್ ಗಳನ್ನು ಗಳಿಸಿ, ಎರಡು ವಿಕೆಟ್ ಗಳನ್ನು ಪಡೆದುಕೊಂಡರು.
ಐರ್ಲೆಂಡ್ ನಲ್ಲಿನ ಕ್ರಿಕೆಟ್ ಆಡಳಿತ ಮಂಡಳಿಯಾದ ಕ್ರಿಕೆಟ್ ಐರ್ಲೆಂಡ್, ೨೦೧೦ ರ ಜನವರಿಯಲ್ಲಿ ಒ'ಬ್ರೇನ್ ರಿಗೆ ಪೂರ್ಣಕಾಲಿಕ ಗುತ್ತಿಗೆಯನ್ನು ನೀಡಿತು. ಇವರು ಕ್ರಿಕೆಟ್ ಐರ್ಲೆಂಡ್ ನೊಂದಿಗೆ ಇಂತಹ ಗುತ್ತಿಗೆಯನ್ನು ಪಡೆದ ಆರು ಮಂದಿ ಆಟಗಾರರಲ್ಲಿ ಒಬ್ಬರಾಗಿದ್ದಾರೆ. ಅಲ್ಲದೇ ಐರ್ಲೆಂಡ್ ನ ಕ್ರಿಕೆಟಿಗರಿಗೆ ಮೊದಲ ವೃತ್ತಿಪರ ಗುತ್ತಿಗೆಯನ್ನು ನೀಡಲು ಪ್ರಾರಂಭಿಸಿದ ನಂತರದ ವರ್ಷವೇ ಇವರು ಆಗಮಿಸಿದರು. ಈ ಕ್ರಿಕೆಟಿಗರು ಹವ್ಯಾಸಿ ಆಟಗಾರರಾಗುವ ಮೊದಲು ಇತರ ಉದ್ಯೋಗಗಳಿಂದ ಗಳಿಸುತ್ತಿದ್ದ ಆದಾಯದ ಮೇಲೆ ಅವಲಂಬಿಸಿದ್ದರು, ಮತ್ತು ಅವರ ಬಿಡುವಿನ ಕಾಲದಲ್ಲಿ ಕ್ರಿಕೆಟ್ ಅನ್ನು ಆಡುತ್ತಿದ್ದರು. ಈ ಗುತ್ತಿಗೆಯು ೨೦೧೧ ರ ವಿಶ್ವಕಪ್ ಗಾಗಿ ಮುಂಚಿತವಾಗಿಯೇ ತಯಾರಾಗುವ ಗುರಿಯೊಂದಿಗೆ ಒ'ಬ್ರೇನ್ ಮತ್ತು ಇತರರಿಗೆ ಕ್ರಿಕೆಟ್ ನ ಮೇಲೆ ಗಮನಹರಿಸಲು ಅವಕಾಶ ನೀಡಿತು.
ಅಂತರರಾಷ್ಟ್ರೀಯ ಪಂದ್ಯವನ್ನು ಐರ್ಲೆಂಡ್ ನ ಉದ್ಘಾಟನ ಆಟದೊಂದಿಗೆ ಇಂಗ್ಲೆಂಡ್ ನ ವಿರುದ್ಧ ಬೆಲ್ ಫಾಸ್ಟ್ ನಲ್ಲಿ ಆಡಿದರು. ಮೊದಲಿಗೆ ಬೌಲಿಂಗ್ ಮಾಡಿದ ಅವರು ೧೦ ಓವರ್ ಗಳಿಗೆ ೪೭ ರನ್ ಕೊಡುವುದರೊಂದಿಗೆ ೧ ವಿಕೆಟ್ ಅನ್ನು ತೆಗೆದುಕೊಂಡರು. ಇಂಗ್ಲೆಂಡ್ ೩೦೧ ರನ್ ಗಳನ್ನು ಗಳಿಸಿತ್ತು. ಅವರ ಮೊದಲ ಎಸೆತದಲ್ಲಿ ನಾಯಕ ಆಂಡ್ರೀವ್ ಸ್ಟ್ರಾಸ್ ರವರ ವಿಕೆಟ್ ಅನ್ನು ಉರುಳಿಸಿದರು. ಇವರು ಬಾರಿಸಿದ ಚೆಂಡನ್ನು ಸ್ಕ್ವೇರ್ ಲೆಗ್ ಸ್ಥಾನದಲ್ಲಿದ್ದ ಆಂಡ್ರೆ ಬೊಥ ಕ್ಯಾಚ್ ಹಿಡಿದರು. ಅಲ್ಲದೇ ೮ ನೇ ಕ್ರಮಾಂಕದ ಆಟಗಾರನಾಗಿ ಕಣಕ್ಕಿಳಿದ ಒ'ಬ್ರೇನ್ ೪೮ ಬಾಲ್ ಗಳಿಗೆ ೩೫ ರನ್ ಗಳನ್ನು ಗಳಿಸಿದರು. ಆದರೆ ೩೮ ರನ್ನುಗಳ ಅಂತರದಲ್ಲಿ ಐರ್ಲೆಂಡ್ ಸೋತಿತು.
ಒ'ಬ್ರೇನ್ ಬಾಲ್ಸ್ ಬ್ರಿಡ್ಜ್ ನ ಮರಿಯನ್ ಕಾಲೇಜಿನಲ್ಲಿ ತಮ್ಮ ಶಿಕ್ಷಣವನ್ನು ಪಡೆದರು. ಮಾರಾಟ ಮತ್ತು ಜಾಹೀರಾತು ವಿಭಾಗದಲ್ಲಿ ಪದವಿಯನ್ನು ಗಳಿಸಿದರು. ಇವರ ಸಹೋದರ ನಿಯಾಲ್ ಕೂಡ ಐರಿಶ್ ತಂಡದ ಸದಸ್ಯರಾಗಿದ್ದಾರೆ. ಅವರ ತಂದೆ ಬ್ರೆಂಡ್ಯಾನ್ ಐರ್ಲೆಂಡ್ ನ ಪರವಾಗಿ ೫೨ ಬಾರಿ ಆಡಿದ್ದಾರೆ. ಇವರು ಕ್ರಿಕೆಟ್ ಆಟವನ್ನು ಆಡುವ ಐದು ಮಂದಿ ಒ'ಬ್ರೇನ್ ಸಹೋದರರಲ್ಲಿ ಒಬ್ಬರಾಗಿದ್ದಾರೆ.
೨೦೦೯ ರ ಜೂನ್ ೮ ರಂದು, ಟ್ವೆಂಟಿ೨೦ ಕ್ರಿಕೆಟ್ ವಿಶ್ವ ಕಪ್ ನಲ್ಲಿ ಒ'ಬ್ರೇನ್ ಐರ್ಲೆಂಡ್ ಅನ್ನು ಬಾಂಗ್ಲಾದೇಶದ ವಿರುದ್ಧ ಗೆಲುವಿನತ್ತ ಕೊಂಡೊಯ್ಯದರು. ಒ'ಬ್ರೇನ್ ೨೦೦೯ ರ ಅಸೋಸಿಯೇಟ್ ಅಂಡ್ ಅಫಿಲಿಯೇಟ್ ವರ್ಷದ ಆಟಗಾರ ಪ್ರಶಸ್ತಿಗೆ ಆಯ್ಕೆಯಾಗದಿದ್ದರು, ಇದಕ್ಕೆ ನಾಮನಿರ್ದೇಶನಗೊಂಡ ಏಳು ಐರ್ಲೆಂಡ್ ನ ಆಟಗಾರರಲ್ಲಿ ಇವರು ಕೂಡ ಒಬ್ಬರಾಗಿದ್ದಾರೆ.
ಕೆವಿನ್ ಒ'ಬ್ರೇನ್ ೨೦೦೪ ರ ವಿಶ್ವಕಪ್ ನಲ್ಲಿ ಆಡುವ ಮೂಲಕ ತಮ್ಮ ೧೯ ವರ್ಷಕ್ಕಿಂತ ಕಡಿಮೆ ವಯಸ್ಸಿನಲ್ಲೆ ಐರ್ಲೆಂಡ್ ಅನ್ನು ಪ್ರತಿನಿಧಿಸಿದರು. ಈ ವಿಶ್ವ ಕಪ್ ನಲ್ಲಿ ಆಸ್ಟ್ರೇಲಿಯಾದಿಂದ ಸೋಲನ್ನು ಅನುಭವಿಸುವ ಮೊದಲು ತಮ್ಮ ರಾಷ್ಟ್ರವನ್ನು ಪ್ಲೇಟ್ ಸೆಮಿ ಫೈನಲ್ ನತ್ತ ಕೊಂಡೊಯ್ಯಲು ೨೪೧ ರನ್ ಗಳನ್ನು ಗಳಿಸಿಕೊಟ್ಟರು. ಅನಂತರದ ವರ್ಷದಲ್ಲಿ ಅವರು ಯಂಗ್ ಕ್ರಿಕೆಟರ್ಸ್ ಗಾಗಿ ಆಡಿದರು.
೨೦೧೦ರಲ್ಲಿ, ಒ'ಬ್ರೇನ್ ಐರ್ಲೆಂಡ್ ನ ಇನ್ನಿಬ್ಬರು ಆಟಗಾರರೊಂದಿಗೆ ಅಸೋಸಿಯೇಟ್ ಅಂಡ್ ಅಫಿಲಿಯೇಟ್ ವರ್ಷದ ಆಟಗಾರ ಪ್ರಶಸ್ತಿಗೆ ಪುನಃ ನಾಮನಿರ್ದೇಶನಗೊಂಡರು; ಪ್ರಶಸ್ತಿಯನ್ನು ನೆದರ್ಲೆಂಡ್ ನ ರೈನ್ ಟೆನ್ ಡೊಸ್ಚಾಟೆ ಯವರಿಗೆ ನೀಡಲಾಯಿತು. ೨೦೧೧ರ ವಿಶ್ವಕಪ್ ಗಾಗಿ ಕಳುಹಿಸಲಾದ ಐರ್ಲೆಂಡ್ ನ ೧೫ ಮಂದಿಯ ತಂಡಕ್ಕೆ ಒ'ಬ್ರೇನ್ ರು ಆಯ್ಕೆಯಾದರು.
ಮಹಾಭಾರತದ ಶಾಂತಿ ಪರ್ವದ ಮೋಕ್ಷಧರ್ಮ ಪರ್ವದಲ್ಲಿ ಯುಧಿಷ್ಠಿರನಿಗೆ ಭೀಷ್ಮನು ಸಾಂಖ್ಯ ಮತ್ತು ಯೋಗದ ಸಂಯೋಜಿತ ದರ್ಶನವನ್ನು ಬೋಧಿಸುತ್ತಾನೆ. ಮೂಲ ಸಾಂಖ್ಯ ದರ್ಶನದಲ್ಲಿ ಪರಮೇಶ್ವರ ತತ್ವಕ್ಕೆ ಅವಕಾಶವಿಲ್ಲ. ಆದರೆ ಮಹಾಭಾರತದಲ್ಲಿ ಸಾಂಖ್ಯವನ್ನೂ ಯೋಗ ದರ್ಶನವನ್ನೂ ಸಂಮಿಲನಗೊಳಿಸಿ ಹೇಳಿದೆ. ಕಪಿಲನ ಮೂಲ ಸಾಂಖ್ಯ ದರ್ಶನ ಮಹಾಭಾರತ ಕಾಲಕ್ಕಿಂತ ಹಿಂದಿನದಾಗಿರಬೇಕೆಂದು ಊಹಿಸಬಹುದು. ಮಹಾಭಾರತದ ಸಾಂಖ್ಯ ಮತ್ತು ಯೋಗ ದರ್ಶನದಲ್ಲಿ ಪರಮೇಶ್ವರನಿಗೂ ಅದರಿಂದ ಉದ್ಭವಿಸಿದ ಮಹತ್ತು ಅಥವಾ ಹಿರಣ್ಯಗರ್ಭ ನಿಗೆ ಮಹತ್ವದ ಸ್ಥಾನವಿದೆ. ಪಂಚ ಮಹಾಭೂತಗಳ ಸೃಷ್ಟಿ ಕ್ರಮದಲ್ಲೂ ಸ್ವಲ್ಪ ಬದಲಾವಣೆ ಕಾಣುವುದು.ಮೋಕ್ಷ ಧರ್ಮ ಪರ್ವದ ಅಧ್ಯಾಯ ೩೦೨, ಶ್ಲೋಕ ೧೮ರಿಂದ ಯುಧಿಷ್ಠಿರನಿಗೆ ಭೀಷ್ಮನ ಉಪದೇಶ.
ಮಹತ್ತು ವಿಶ್ವದ ಸಮಷ್ಠಿ ಬುದ್ಧಿ ಹಿರಣ್ಯ ಗರ್ಭ, ಅಜ, ವಿಶ್ವಾತ್ಮ - ಅವಿದ್ಯಾ ತತ್ವಗಳು, ಕ್ಷರ -ನಾಶವಾಗುವ ತತ್ವಗಳು; ಇವುಗಳಿಂದ ವಿಶ್ವದ ಚರಾಚರ ಸೃಷ್ಟಿ . ಬುದ್ಧಿ)
ಪ್ರಜಾಪತಿ - ವಿರಾಟ್ ಪುರಷ (ಸಮಷ್ಠಿಯ ಅಹಂಕಾರ ಮತ್ತು ಮನಸ್ಸು ಮಹತ್ ತತ್ವದ ವಿಕಾರದಿಂದ, ಅಹಂಕಾರದ ಅಭಿಮಾನಿ ದೇವತೆ
ಪರಮೇಶ್ವರ + ಮೂಲ ಪ್ರಕೃತಿ - ನಿರಾಕಾರ , ಅವ್ಯಕ್ತ, ಸಗುಣ + ನಿರ್ಗುಣ ಅವಿನಾಶಿ. ಮೂಲ ತತ್ವಗಳು.
ಪ್ರಧಾನಮಂತ್ರಿ ನೆಹರು ಮತ್ತು ಉಪಪ್ರಧಾನಮಂತ್ರಿ ಸರ್ದಾರ್ ವಲ್ಲಭಭಾಯ್ ಪಟೇಲ್ ರು ಲಾರ್ಡ್ ಮೌಂಟ್ ಬ್ಯಾಟನ್ನರನ್ನು ಭಾರತದ ಗವರ್ನರ್ ಜನರಲ್ ಆಗಿ ಮುಂದುವರೆಯಲು ಕೋರಿದರು. ಜೂನ್ ೧೯೪೮ ರಲ್ಲಿ ಅವರ ಸ್ಥಾನಕ್ಕೆ ಚಕ್ರವರ್ತಿ ರಾಜಗೋಪಾಲಾಚಾರಿ ಅವರು ಬಂದರು. ಪಟೇಲರು ೫೬೫ ರಾಜಸಂಸ್ಥಾನಗಳ ಭಾರತದ ರಾಜಕೀಯ ಏಕೀಕರಣದ ಜವಾಬ್ದಾರಿಯನ್ನು ವಹಿಸಿಕೊಂಡರು, ಜುನಾಗಢ, ಜಮ್ಮು ಮತ್ತು ಕಾಶ್ಮೀರ, ಮತ್ತು ಹೈದರಾಬಾದ್ ಸಂಸ್ಥಾನ ಗಳನ್ನು ಭಾರತಕ್ಕೆ ಸೇರ್ಪಡೆ ಮಾಡುವಲ್ಲಿ ಸೈನಿಕ ಬಲವನ್ನೂ ಉಪಯೋಗಿಸಿ "ರೇಷ್ಮೆ ಕೈಗವಸಿನಲ್ಲಿ ಉಕ್ಕಿನ ಮುಷ್ಠಿ" ತಂತ್ರವನ್ನು ಉಪಯೋಗಿಸಿದರು.
ಸಂವಿಧಾನ ರಚನಾಸಭೆಯು ಸಂವಿಧಾನದ ಕರಡನ್ನು 26 ನವೆಂಬರ್ 1949; ರಂದು ಸಿದ್ಧಗೊಳಿಸುವ ಕಾರ್ಯವನ್ನು ಸಂಪೂರ್ಣಗೊಳಿಸಿತು . 26 ಜನವರಿ 1950 ರಂದು ಭಾರತೀಯ ಗಣರಾಜ್ಯ ವನ್ನು ಅಧಿಕೃತವಾಗಿ ಘೋಷಿಸಲಾಯಿತು. ಸಂವಿಧಾನ ರಚನಾಸಭೆಯು ಡಾ. ರಾಜೇಂದ್ರಪ್ರಸಾದರನ್ನು ದೇಶದ ಪ್ರಥಮ ರಾಷ್ಟ್ರಪತಿ ಯನ್ನಾಗಿ ಚುನಾಯಿಸಿತು . ಅವರು ಗವರ್ನರ್ ಜನರಲ್ ರಾಜಗೋಪಾಲಾಚಾರಿಯವರಿಂದ ಅಧಿಕಾರವನ್ನು ಸ್ವೀಕರಿಸಿದರು . ನಂತರ ಸ್ವತಂತ್ರ ಸಾರ್ವಭೌಮ ಭಾರತವು ಇನ್ನೆರಡು ಪ್ರದೇಶಗಳನ್ನು ತನ್ನಲ್ಲಿ ಸೇರಿಸಿಕೊಂಡಿತು . ಅವು 1961ರಲ್ಲಿ ಪೋರ್ತುಗೀಸ್ ನಿಯಂತ್ರಣದಿಂದ ವಿಮೋಚನೆಗೊಳಿಸಿದ ಗೋವಾ ಮತ್ತು ಫ್ರೆಂಚರು ೧೯೫೪ರಲ್ಲಿ ಒಪ್ಪಿಸಿದ ಪಾಂಡಿಚೇರಿ . ೧೯೫೨ ರಲ್ಲಿ ಭಾರತವು ತನ್ನ ಮೊದಲ ಸಾರ್ವತ್ರಿಕ ಚುನಾವಣೆಗಳನ್ನು ನಡೆಸಿತು . ಶೇ. ೬೨ ಕ್ಕೂ ಹೆಚ್ಚು ಮತದಾರರು ಅದರಲ್ಲಿ ಭಾಗವಹಿಸಿದರು. ಅದರಿಂದಾಗಿ ಭಾರತವು ವಾಸ್ತವದಲ್ಲಿ ಜಗತ್ತಿನ ಅತೀ ದೊಡ್ಡ ಪ್ರಜಾಪ್ರಭುತ್ವವಾಯಿತು .
ಜೂನ್ ೩,೧೯೪೭ ರಂದು ಅಂದಿನ ಗವರ್ನರ್ ಜನರಲ್ ಅಗಿದ್ದ ಲಾರ್ಡ್ ಮೌಂಟ್‌ಬ್ಯಾಟನ್, ಬ್ರಿಟಿಶ್ ಭಾರತ ಸಾಮ್ರಾಜ್ಯವನ್ನು ಭಾರತ ಮತ್ತು ಪಾಕಿಸ್ತಾನ ಎಂಬ ಎರಡು ರಾಷ್ಟ್ರಗಳಾಗಿ ವಿಭಜಿಸುವುದಾಗಿ ಘೋಷಿಸಿದನು. ಇದರ ನಂತರ ಭಾರತದ ಸ್ವಾತ್ರಂತ್ರ್ಯ ಕಾಯಿದೆ ೧೯೪೭ರನ್ವಯ ಆಗಸ್ಟ್ ೧೫, ೧೯೪೭ ರಂದು ಭಾರತವನ್ನು ಸ್ವತಂತ್ರ ರಾಷ್ಟ್ರವನ್ನಾಗಿ ಘೋಷಿಸಲಾಯಿತು. ಅಂದಿನ ಮದ್ಯರಾತ್ರಿ, ಜವಾಹರ್ ‌ಲಾಲ್ ನೆಹರು ರವರು ದೇಶದ ಪ್ರಥಮ ಪ್ರಧಾನ ಮಂತ್ರಿ ಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಅಂದು ಅವರು ರಾಷ್ಟ್ರವನ್ನುದ್ದೇಶಿಸಿ,ಟ್ರಿಸ್ಟ್ ವಿಥ್ ಡೆಸ್ಟಿನಿ ಭಾಷಣ ಮಾಡಿದರು.
ಮಧ್ಯರಾತ್ರಿಯ ಗಂಟೆ ಹೊಡೆಯುತ್ತಿದ್ದಂತೆ ಜಗತ್ತು ಮಲಗಿರುವಾಗ ಭಾರತವು ಚಲನಶೀಲತೆ ಮತ್ತು ಸ್ವಾತಂತ್ರ್ಯಕ್ಕೆ ಎಚ್ಚರಗೊಳ್ಳುತ್ತದೆ. ಇತಿಹಾಸದಲ್ಲಿ ಅಪರೂಪವಾಗಿ ಬರುವ ಇಂಥ ಈ ಗಳಿಗೆಯಲ್ಲಿ ಹಳತಿನಿಂದ ಹೊಸತಿಗೆ ಕಾಲಿಡುತ್ತಿದ್ದೇವೆ . ಹಳೆಯ ಯುಗ ಮುಗಿದು ಬಹುಕಾಲ ಅದುಮಿಟ್ಟ ದೇಶವೊಂದರ ಚೇತನವು ತನ್ನ ಅಭಿವ್ಯಕ್ತಿಯನ್ನು ಕಂಡುಕೊಳ್ಳುತ್ತಿದೆ ಇವತ್ತು ನಾವು ನಮ್ಮ ದುರಾದೃಷ್ಟದ ಕಾಲವನ್ನು ಮುಗಿಸುತ್ತಿದ್ದೇವೆ, ಮತ್ತು ಭಾರತವು ತನ್ನನ್ನು ತಾನು ಮತ್ತೆ ಕಂಡುಕೊಳ್ಳುತ್ತಿದೆ.
'ಭಾರತ ದೇಶ ೧೯೪೭ ಆಗಸ್ಟ್ ೧೫ ರಂದು ಬ್ರಿಟೀಷರಿಂದ ಸ್ವತಂತ್ರವಾಯಿತು. ಪ್ರತಿ ವರ್ಷ ಭಾರತಾದ್ಯಂತ ಈ ದಿನವನ್ನು ಸ್ವಾತಂತ್ರ್ಯ ದಿನಾಚರಣೆಯನ್ನಾಗಿ ಆಚರಿಸಲಾಗುತ್ತದೆ. ಈ ದಿನ ದೇಶದಾದ್ಯಂತ ರಾಷ್ಟ್ರೀಯ ರಜಾದಿನವನ್ನಾಗಿ ಆಚರಿಸಲಾಗುತ್ತದೆ. ದೇಶದ ಹಲವೆಡೆ ತ್ರಿವರ್ಣ ಧ್ವಜವನ್ನು ಹಾರಿಸಿ ಸಿಹಿ ಹಂಚಲಾಗುತ್ತದೆ. ಈ ಆಚರಣೆಯ ಪ್ರಮುಖ ಸಮಾರಂಭ ದೆಹಲಿಯ ಕೆಂಪು-ಕೋಟೆಯಲ್ಲಿ ನಡೆಯತ್ತದೆ. ಈ ಸಮಾರಂಭದಲ್ಲಿ, ಭಾರತದ ಪ್ರಧಾನ ಮಂತ್ರಿಗಳು ರಾಷ್ಟ್ರೀಯ ಧ್ವಜವನ್ನು ಹಾರಿಸಿ,ಭಾರತದ ರಾಷ್ಟ್ರಗೀತೆ "ಜನ ಗಣ ಮನ"ವನ್ನು ಹಾಡಿ ನಂತರ ರಾಷ್ಟ್ರವನ್ನುದ್ದೇಶಿಸಿ ಭಾಷಣ ಮಾಡುತ್ತಾರೆ. ಈ ಭಾಷಣದಲ್ಲಿ, ದೇಶದ ಸಾಧನೆ,ದೇಶದ ಮುಂದಿರುವ ಪ್ರಮುಖ ಸವಾಲುಗಳ ಬಗ್ಗೆ ಮಾತನಾಡಿ, ಕೆಲವು ಪ್ರಗತಿ ಯೋಜನೆಗಳನ್ನು ಪ್ರಕಟಿಸಲಾಗುತ್ತದೆ. ಈ ದಿನದಂದು ದೇಶದ ಸ್ವಾತ್ರಂತ್ರ್ಯಕ್ಕೆ ಮಣಿದ ನಾಯಕರನ್ನು ಸ್ಮರಿಸಲಾಗುತ್ತದೆ.;
ಆಗಸ್ಟ್ ೧೫ ಭಾರತದ ರಾಷ್ಟೀಯ ರಜಾದಿನವಾಗಿದೆ. ರಾಜಧಾನಿ ನವದೆಹಲಿ ಯಲ್ಲಿ ಬಹ್ವಂಶ ಸರಕಾರೀ ಕಚೇರಿಗಳು ವಿದ್ಯುದ್ದೀಪಗಳಿಂದ ಬೆಳಗುತ್ತವೆ ಎಲ್ಲ ರಾಜ್ಯ ರಾಜಧಾನಿಗಳಲ್ಲಿ ಧ್ವಜಾರೋಹಣ ಮತ್ತು ಸಾಂಸ್ಕೃತಿಕ ಸಮಾರಂಭಗಳು ಜರುಗುತ್ತವೆ. ದೇಶಾದ್ಯಂತ ನಗರಗಳಲ್ಲಿ ಧ್ವಜಾರೋಹಣವನ್ನು ಆಯಾ ಕ್ಷೇತ್ರಗಳ ರಾಜಕೀಯ ಧುರೀಣರು ನೆರವೇರಿಸುತ್ತಾರೆ . ಖಾಸಗಿ ಸಂಸ್ಥೆಗಳಲ್ಲಿ ಧ್ವಜಾರೋಹಣವನ್ನು ಆಯಾ ಸಂಸ್ಥೆಯ ಹಿರಿಯ ಅಧಿಕಾರಿಗಳು ಮಾಡುತ್ತಾರೆ . ಶಾಲೆಕಾಲೇಜುಗಳು ತಮ್ಮ ಆವರಣದಲ್ಲಿ ಧ್ವಜಾರೋಹಣ ಮತ್ತು ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಯೋಜಿಸುತ್ತವೆ. ಬಂಧುಮಿತ್ರರು ಭೋಜನಕೂಟ ಮತ್ತು ಪ್ರವಾಸಗಳಿಗೆಂದು ಸೇರುತ್ತಾರೆ. ಹೌಸಿಂಗ್ ಕಾಲನಿಗಳು , ಸಾಂಸ್ಕೃತಿಕ ಸಂಘಸಂಸ್ಥೆಗಳು ಸ್ವಾತಂತ್ರ್ಯಕ್ಕೆ ಸಂಬಂಧಿಸಿದ ಮನರಂಜನಾ ಕಾರ್ಯಕ್ರಮಗಳನ್ನೂ ಸ್ಪರ್ಧೆಗಳನ್ನೂ ಏರ್ಪಡಿಸುತ್ತಾರೆ.
೧೯೬೮ ರಲ್ಲಿ ಶ್ರೀ. ಜಯಪತಾಕ ಸ್ವಾಮೀಜಿ ಯವರು, ಕೆನಡಾದ ಮಾಂಟ್ರಿಯಲ್ ನಲ್ಲಿ ಮೊದಲು ಇಸ್ಕಾನ್ ಶಾಖೆ ಯನ್ನು ಸ್ಥಾಪಿಸಿದರು. 'ಜಯ ಪತಾಕದಾಸ ಬ್ರಹ್ಮಚಾರಿ'ಯೆಂದು ಕರೆಯಲ್ಪಟ್ಟರು. ಮೊಟ್ಟಮೊದಲು ಅಧ್ಯಕ್ಷರಾಗಿ ನಿರ್ವಹಿಸಿದ ಕಾರ್ಯ. ಪುಸ್ತಕಗಳನ್ನು ಪ್ರಕಟಿಸಿ ಬೇರೆ ಶಾಖೆಗಳಿಗೆ ವಿತರಿಸುವ ಕಾರ್ಯ. ಭಾರತದಲ್ಲೂ ಈ ಕಾರ್ಯವನ್ನು ಮುಂದುವರೆಸಿದರು. ಶ್ರೀಲ ಪ್ರಭುಪಾದರು ಬೋಧಿಸಿದ ೬ ತಿಂಗಳಲ್ಲೇ ಅವರು ಕೆನಡಾ ದೇಶದ ಟೋರಂಟೋನಗರಕ್ಕೆ ಆಗಮಿಸಿ ಅಲ್ಲಿನ ಪ್ರಪ್ರಥಮ ಅಧ್ಯಕ್ಷರಾದರು. ಅಕ್ಟೋಬರ್ ೨೦೦೮ ರಲ್ಲಿ ಮುಂಬೈನಲ್ಲಿದ್ದಾಗ ತೀವ್ರ ಹೃದಯಾಘಾತಕ್ಕೆ ಒಳಗಾದರು, ಆಸ್ಪತ್ರೆಯಲ್ಲಿ ಚಿಕಿತ್ಸೆಪಡೆದರು. ಗುರುಗಳ ಆಶೀರ್ವಾದದ ಫಲದಿಂದ ಸ್ಥಿತಿ ಉತ್ತಮಗೊಂಡು, ವಿಶ್ವದಾದ್ಯಂತ ಪರ್ಯಟನೆ ಮಾಡುತ್ತಿದ್ದಾರೆ. ಪ್ರಭುಪಾದರ ದಿವ್ಯತತ್ವಬೋಧೆಗಳನ್ನು ಪ್ರಚಾರಮಾಡುವ ಮಹದುದ್ದೇಶ ಹೊಂದಿದ್ದಾರೆ. ಸನ್ ೨೦೧೨ ರ, ಜೂನ್ ೭ ರಿಂದ ಜೂನ್ ೯, ರ ವರೆಗೆ ಟೊರಾಂಟೊನ ಇಸ್ಕಾನ್ ಮಂದಿರದಲ್ಲಿರುತ್ತಾರೆ.
ಕೆನಡಾರಾಷ್ಟ್ರದ ಮಾಂಟ್ರಿಯಲ್ ಶಾಖೆಯ ಪ್ರಮುಖ ಮಠಾಧೀಶರಾಗಿ ಶ್ರೀ. ಜಯಪತಾಕ ಸ್ವಾಮಿಜಿ ವೈಷ್ಣವ, ಭಕ್ತಿ ಪಂಥದ ಪ್ರಮುಖ ಆಚಾರ್ಯರು, ಕಾರ್ಯವನ್ನು ನಿರ್ವಹಿಸುತ್ತಿದ್ದಾರೆ. 'ಭಕ್ತಿ ವೇದಾಂತ ಬುಕ್ ಟ್ರಸ್ಟಿ'ಗೆ ಪ್ರಾಂತೀಯ ಟ್ರಸ್ಟಿಗಳಲ್ಲೊಬ್ಬರಾಗಿ ಕಾರ್ಯ ನಿರ್ವಹಣೆಯ ಜವಾಬ್ದಾರಿಯನ್ನೂ ಹೊತ್ತಿದ್ದಾರೆ' ಇವರು, ಶ್ರೀ. ಎ.ಸಿ. ಭಕ್ತಿವೇದಾಂತ ಸ್ವಾಮಿ ಶ್ರೀಲ ಪ್ರಭುಪಾದ ರ ಅನುಯಾಯಿಗಳಲ್ಲಿ ಅತಿ ಹಿರಿಯ ಶಿಷ್ಯರಲ್ಲೊಬ್ಬರು. ಇಸ್ಕಾನ್ ದೇವಾಲಯದ ಗವರ್ನಿಂಗ್ ಬಾಡಿ ಕಮೀಶನ್ ನ ಸದಸ್ಯ ರಲ್ಲೊಬ್ಬರು. ಶ್ರೀಲಾ ಪ್ರಭುಪಾದರ ಶಿಷ್ಯರಲ್ಲಿ ಅತಿ ಎಳೆಯವಯಸ್ಸಿನವರು. ಅವರಿಗೆ ಸನ್ಯಾಸ ದೀಕ್ಷೆ ಕೊಟ್ಟಾಗ ಅವರ ವಯಸ್ಸು ಕೇವಲ ೨೧ ವರ್ಷಗಳು. ಅಂದಿನಿಂದ ವಿಶ್ವದಾದ್ಯಂತ ದೇಶದೇಶಗಳಿಗೂ ಹೋಗಿ ಕೃಷ್ಣತತ್ವವನ್ನು ಪ್ರಚಾರಮಾಡಿದರು. ಕೃಷ್ಣ ಭಕ್ತಿ ಪ್ರಸಾರದಲ್ಲಿ ಶ್ಲಾಘನೀಯ ಕೆಲಸಮಾಡುತ್ತಿದ್ದಾರೆ.
'ಜಯಪತಾಕಾದಾಸರು' ಭಾರತಕ್ಕೆ ಭೇಟಿನೀಡಲು ತಮ್ಮ ಗುರುಗಳ ಅನುಮತಿ ಕೇಳಿದರು. ಕೊಲ್ಕತ್ತಾದಲ್ಲಿ ತರಕಾರಿ ಖರೀದಿಸುವಾಗ ಜನರ ಜೊತೆ ಬೆರೆತಾಗ, ತಮ್ಮ ಜೊತೆಗಾರರ ಹತ್ತಿರ ಮಾತಾಡಿ ಬೆಂಗಾಲಿ ಭಾಷೆಯನ್ನು ಗಮನವಿಟ್ಟು ಕಲಿತರು. ಮನೆಮನೆಗಳಲ್ಲಿ ಸತ್ಸಂಗಗಳನ್ನು ಆಯೋಜಿಸಿ ಪೂಜಾ, ಹರಿನಾಮ ಸಂಕೀರ್ತನೆ ಕಾರ್ಯಮಗಳನ್ನು ನಡೆಸಿದರು. ಎಡ್ಮನ್ ಹರಿ ಕಥಾ ಸಂಗ್ರಹ ಪುಸ್ತಕಗಳನ್ನು ಭಕ್ತರಿಗೆ ವಿತರಿಸುವ ಕಾರ್ಯದಲ್ಲಿ ತಮ್ಮ ಬಹಳ ಸಮಯವನ್ನು ಕಳೆಯುತ್ತಿದ್ದರು. ಸನ್ ೧೯೭೦ ರಲ್ಲಿ 'ರಾಧಾಷ್ಟಮಿ ಹಬ್ಬ'ದಂದು, ಶ್ರೀಲ ಪ್ರಭುಪಾದರು ಜಾನ್ ರಿಗೆ ಸನ್ಯಾಸ ದೀಕ್ಷೆಯನ್ನು ಉಪದೇಶಮಾಡಿದರು. 'ತ್ರಿದಂಡಿ ಭಿಕ್ಷು', ಜಯಪತಾಕ ದಾಸ ಸ್ವಾಮಿ ಯೆಂಬ ನಾಮಕರಣಮಾಡಿದರು.
ಗುಜರಾತ್ ನಲ್ಲಿ ಹಳೆಯ ಒಟ್ಟು ಕುಟುಂಬಗಳು ಜೊತೆಯಲ್ಲೇ ವಾಸಿಸುವ ಪುರಾತನ ಸಂಪ್ರದಾಯದ ಅವಿಭಾಜ್ಯಕುಟುಂಬದ ಮನೆಗಳು ಬಹಳ. ಅವನ್ನು 'ಹವೇಲಿಗಳು' ಎನ್ನುತ್ತಾರೆ. ಇವು ದೇಶದಾದ್ಯಂತ, ತಮಿಳುನಾಡು, ಕೇರಳ, ದಕ್ಷಿಣ ಕನ್ನಡ, ಆಂಧ್ರ, ಮಹಾರಾಷ್ಟ್ರ, ಉತ್ತರ ಭಾರತ, ಕಾಣಲು ಸಿಗುತ್ತವೆ. ಈ ಮಾದರಿಯ ಅತ್ಯುತ್ತಮ ಮರ-ಮುಟ್ಟುಗಳಿಂದ ನಿರ್ಮಿಸಿದ ಹವೇಲಿಯನ್ನು ಅಕ್ಷರಧಾಮದ ಆಂಗಣವನ್ನು ಪ್ರವೇಶಿಸುತ್ತಿದ್ದಂತೆಯೇ ಎಡ ಪಾರ್ಷ್ವದಲ್ಲಿ ಕಾಣುತ್ತೇವೆ. ಇದು ಬಹು ಮಹತ್ವದ ಕುಸರಿಕೆಲಸಗಳನ್ನು ಒಳಗೊಂಡ 'ಮಬ್ಬು ಕಪ್ಪು ಕಮರಿಮರ'ದ ಬಹುಸುಂದರ ಕಲೆಯ ಗೂಡಾಗಿದೆ. ಟೀಕ್ ವುಡ್ ನಿಂದ ಕೊರೆದು ಕೆತ್ತಿದ ರಾಜಗೃಹಗಳು, ಹಲವಾರು ಸುಂದರ ನರ್ತಕಿಯರ ಅದ್ಭುತ ನರ್ತನ ಭಂಗಿಗಳು, ನರ್ತಿಸುವ ನವಿಲುಗಳು, ರಾಜಮುದ್ರೆಯಿಂದ ಗಂಭೀರವಾಗಿ ನಡೆಯುವ ಆನೆಗಳ ಸಾಲು, ಕಮಲ,ಸಂಪಿಗೆ,ಜಾಜಿ,ಮಲ್ಲಿಗೆ, ಮೊದಲಾದ ಸುಂದರ ಪುಷ್ಪಗಳು, ಮೊದಲಾದ ಪರಿಪರಿಯ ಮಾದರಿಯ ಪುತಳಿಗಳನ್ನು ಒಟ್ಟುಗೂಡಿಸಿ ರಚಿಸಿದ ಚಿತ್ತಾರ ಮನಮೋಹಕ.
ಟೊರಾಂಟೋನಗರದಲ್ಲಿ ನಿರ್ಮಾಣಗೊಂಡ ಅಕ್ಷರಧಾಮವು, ಭಾರತದ ಹೊರಗೆ ನಿರ್ಮಿಸಿರುವ ಭಾರಿ ಪ್ರಮಾಣದ ಸ್ವಾಮಿನಾರಾಯಣ ಮಂದಿರಗಳಲ್ಲಿ ಎರಡನೆಯದು. ಅಟ್ಲಾಂಟಾನಗರದ ದೇವಾಲಯ ಇದಕ್ಕಿಂತಾ ದೊಡ್ಡದಾಗಿದೆ. ಕೆನಡಾದೇಶದ ಮಂದಿರದ ವಿಸ್ತೀರ್ಣ, ೩೨ ಸಾವಿರ ಚದರ ಅಡಿಗಳ ವಿಸ್ತೀರ್ಣದ ಈ ಭವ್ಯ ದೇವಾಲಯ ಕೆನಡಾದೇಶದಲ್ಲೇ ಅತಿ ದೊಡ್ಡಮಂದಿರವೆಂದು ಹೆಸರಾಗಿದೆ. ೪೦ ಮಿಲಿಯನ್ ಕೆನಡಿಯನ್ ಡಾಲರ್ ವ್ಯಯದಿಂದ ಕೇವಲ ೧೮ ತಿಂಗಳುಗಳಲ್ಲಿಯೇ ನಿರ್ಮಾಣವಾದ ದೇವಾಲಯನಿರ್ಮಾಣ ಕಾರ್ಯದಲ್ಲಿ ಬೇರೆ ಸ್ವಾಮಿನಾರಾಯಣದೇವಾಲಯಗಳ ನಿರ್ಮಾಣಕಾರ್ಯದಲ್ಲಿ ಸಹಕಾರನೀಡಿದಂತೆ, ಸುಮಾರು ೪೦೦ ಜನಕ್ಕಿಂತಾ ಹೆಚ್ಚಿನ ಸಂಖ್ಯೆಯಲ್ಲಿ ಸ್ವಯಂಸೇವಕರುಗಳು ಭಾಗವಹಿಸಿ ತಮ್ಮ ಅಮೂಲ್ಯ ಯೋಗದಾನಮಾಡಿದ್ದಾರೆ. 'ಇಂಡೋಕೆನೆಡಿಯನ್ ಹೆರಿಟೇಜ್ ಸಾಂಸ್ಕೃತಿಕ ವೈಭವ'ದ
ಜೊತೆಗೂಡಿರುವ ಕಾರ್ಯ,ಟೊರಾಂಟೋನಗರದ 'ರಾಯಲ್ ಆಂಟೇರಿಯೋದ ವಸ್ತುಸಂಗ್ರಹಾಲಯ' ದ ಭಾಗವಾಗಿ ಪರಿಗಣಿಸಲ್ಪಟ್ಟಿದೆ.
'ಸಬ್ ವೇ' ನಲ್ಲಿ ಹೋಗುವುದಾದರೆ, 'ಕಿಪ್ಲಿಂಗ್ ಸ್ಟೇಷನ್' ತಲುಪಿ, ಅಲ್ಲಿಂದ ೧೯೧ ಬಸ್ ನಲ್ಲಿ 'ನ್ಯಾಷನಲ್ ಹೈವೇ ೨೭' ರಲ್ಲಿ ನೇರವಾಗಿ ಪ್ರಯಾಣಿಸಿ,'ಹಂಬರ್ ಕಾಲೇಜ್ ಬುಲೆವಾರ್ಡ್ ನಿಲ್ದಾಣ' ದಲ್ಲಿ ಇಳಿಯಬೇಕು. ಅದೇ ಜಾಗದಲ್ಲಿ ೯೬-ಬಿ ಬಸ್ ಹತ್ತಿ,'ಹಂಬರ್ ಲೈನ್ ಮತ್ತು ಆಲ್ಬಿಯನ್ ಮಾರ್ಗದ ಬಸ್', ನಲ್ಲಿ ಪ್ರಯಾಣಿಸಬೇಕು. ಈ ಬಸ್, 'ಸ್ವಾಮಿನಾರಾಯಣ್ ಮಂದಿರ್' ನ ಮುಂದೆ ನಿಲ್ಲುತ್ತದೆ. ಎದುರಿಗೇ 'ಲೆವಿಸ್ ಸ್ಟ್ರಾಸ್' ಕೆನಡಾ ಯಿದೆ. 'ಫಿಂಚ್ ರೈಲ್ವೇ ಸ್ಟೇಷನ್' ನಲ್ಲಿ ಇಳಿದು ಬಸ್ ನಲ್ಲೂ ಬರಬಹುದು.
'ಸ್ವಾಮಿನಾರಾಯಣ ದೇವಾಲಯ'ದಲ್ಲಿ ಸ್ವಾಮಿನಾರಾಯಣ ಜಯಂತಿ,ರಾಮನವಮಿ, ಕೃಷ್ಣ ಜನ್ಮಾಷ್ಟಮಿ,ಶಿವರಾತ್ರಿ, ಹೋಳಿ, ಹನುಮದ್ಜಯಂತಿ,ಗಣೇಶ್ ಚತುರ್ಥಿ,ಮೊದಲಾದ ಹಬ್ಬಗಳನ್ನು ನಿಯಮಿತವಾಗಿ ಆಚರಿಸಲಾಗುತ್ತದೆ.
ಆಫ್ರಿಕದ ಎಮ್ಮೆಗಳು ಏಷ್ಯದ ಎಮ್ಮೆಗಳಿಗಿಂತ ಗಾತ್ರದಲ್ಲಿ ದೊಡ್ಡವು. ಹುಲ್ಲು ಮತ್ತು ಜೊಂಡು ಎತ್ತರವಾಗಿ ಬೆಳೆದು, ಅಡಗಿಕೊಳ್ಳಲು ಮರೆಯನ್ನು ಕೊಡುವಂಥ ಮತ್ತು ನೀರಿನ ವಸತಿ ದೊರಕುವಂಥ ಸಹರ ಮರುಭೂಮಿಯ ದಕ್ಷಿಣದಲ್ಲಿರುವ ಕಾಡು ಪ್ರದೇಶಗಳಲ್ಲಿ ಇವು ಹಿಂಡುಹಿಂಡಾಗಿ ಸ್ವೇಚ್ಛೆಯಾಗಿ ವಾಸಿಸುತ್ತವೆ. ಆಫ್ರಿಕದ ಎಮ್ಮೆಗಳನ್ನು ಪಳಗಿಸಲು ಸಾಧ್ಯವಾಗಿಲ್ಲ. ಒಂದು ಹಿಂಡಿನಲ್ಲಿ ಹತ್ತಾರು ಪ್ರಾಣಿಗಳಿಂದ ಹತ್ತಿಪ್ಪತ್ತು. ನೂರಾರು ಪ್ರಾಣಿಗಳಿರಬಹುದು. ವಯಸ್ಸಾದ ಹೆಣ್ಣು ಎಮ್ಮೆ ಹಿಂಡಿನ ಮುಂದಾಳು. ಬೇಟೆಗೀಡಾಗಿರುವ ಅತ್ಯಂತ ಭಾರಿ ಮತ್ತು ಭಯಂಕರ ಪ್ರಾಣಿಗಳಲ್ಲಿ ಆಫ್ರಿಕದ ಕಾಡೆಮ್ಮೆ ಪ್ರಸಿದ್ಧವಾಗಿದೆ. ಇದರ ಬೇಟೆ ಬಹಳ ಪ್ರಯಾಸಕರ ಮತ್ತು ಅಪಾಯಕಾರಿ. ಗಾಯಹೊಂದಿದ ಅಥವಾ ರೇಗಿದ ಕಾಡೆಮ್ಮೆ ಯಾವ ಸೂಚನೆಯನ್ನೂ ಕೊಡದೆ ಹೊಂಚು ಹಾಕಿ ಬೇಟೆಗಾರರ ಮೈಮೇಲೆ ರಭಸದಿಂದ ನುಗ್ಗಿ ಆಕ್ರಮಿಸುತ್ತದೆ. ಆಕ್ರಮಣ ಫಲಪ್ರದವಾಗದಿದ್ದಲ್ಲಿ ಬೇಟೆಗಾರರನ್ನು ಹಿಂಬಾಲಿಸಿ ವೈರ ಸಾಧಿಸಲು ಪ್ರಯತ್ನಿಸುತ್ತದೆ. ಇದು ಗಂಟೆಗೆ ೫೭ ಕಿ. ಮೀ. ವೇಗವಾಗಿ ಓಡಬಲ್ಲದು. ಮನುಷ್ಯನನ್ನು ಬಿಟ್ಟರೆ ಸಿಂಹವೊಂದೇ ತನ್ನ ಆಹಾರಕ್ಕಾಗಿ ಇದರ ಬೇಟೆಯಾಡುತ್ತದೆ.
ಸೆಲಿಬಸ್ ದ್ವೀಪಗಳಲ್ಲಿ ಕುಳ್ಳು ಜಾತಿಯ ಎಮ್ಮೆಗಳಿವೆ. ನೀರಿನ ವಸತಿಯಿರುವ ಮತ್ತು ಬಿದಿರು ಮೆಳೆಗಳಿರುವ ಕಾಡು ಪ್ರದೇಶದಲ್ಲಿ ಇವು ವಾಸಿಸುತ್ತವೆ. ಇವುಗಳ ದೇಹ ಗುಂಡು ಗುಂಡಾಗಿದ್ದು, ಕಾಲು, ಬಾಲ ಕೊಂಬುಗಳು ಮೊಟಕಾಗಿರುತ್ತವೆ. ಚರ್ಮ, ಕೊಂಬು ಮತ್ತು ಮಾಂಸಕ್ಕಾಗಿ ಇವುಗಳ ಬೇಟೆ ಅತಿಯಾಗಿ ನಡೆಯುತ್ತಿರುವುದರಿಂದ, ಇವುಗಳ ಸಂಖ್ಯೆ ಕ್ಷೀಣಿಸುತ್ತಿದೆ. ನಾಗರಿಕತೆ ಮತ್ತು ಜನರ ಒತ್ತಡ ಹೆಚ್ಚುತ್ತ ಹೋದಂತೆ ಇವುಗಳ ಸಂಖ್ಯೆ ಕಡಿಮೆಯಾಗುತ್ತ ಬಂದಂತೆ ಕಾಣುತ್ತದೆ. ಉತ್ತರ ಅಮೆರಿಕದಲ್ಲಿ ಐರೋಪ್ಯರು ವಲಸೆ ಹೋದಾಗ ಸುಮಾರು ೬ ಕೋಟಿ ಕಾಡೆಮ್ಮೆಗಳು ಇದ್ದುದಾಗಿಯೂ ವಲಸೆ ಹೋದ ಐರೋಪ್ಯರು ಈ ಎಮ್ಮೆಗಳನ್ನು ನಾಶಮಾಡಿದರೆಂದೂ ಹೇಳಲಾಗಿದೆ. ಭಾರತದಲ್ಲಿ ಎಮ್ಮೆಗಳನ್ನು ಅನೇಕ ಶತಮಾನಗಳಿಂದ ಪಳಗಿಸಿ ಸಾಕುತ್ತಿದ್ದಾರೆ. ಉತ್ಪತ್ತಿಯಾಗುವ ಹಾಲಿನ ಅರ್ಧ ಭಾಗದಷ್ಟು ಎಮ್ಮೆಗಳಿಂದ ಬರುತ್ತದೆ. ಪರದೇಶದ ಎಮ್ಮೆಗಳಿಗಿಂತ ಭಾರತ ಮತ್ತು ಪಾಕಿಸ್ತಾನದ ಎಮ್ಮೆಗಳು ಉತ್ಕೃಷ್ಟವಾದವು.
ಜಾಫರಬಾದಿ ಜಾತಿ ಎಮ್ಮೆಗಳು ಕಾಥೇವಾಡದ ಭಾವನಗರದಲ್ಲಿ ಹೇರಳವಾಗಿವೆ. ಹಣೆ ಮತ್ತು ಕಾಲಿನ ಮೇಲೆ ಬಿಳಿ ಮಚ್ಚೆಗಳಿವೆ. ಕೋಡು ಸುಮಾರು ಒಂದು ಮೊಳದುದ್ದವಿದೆ. ದಿನವೊಂದಕ್ಕೆ ೩೦ ರಿಂದ ೪೦ ಪೌಂಡು ಹಾಲು ಕರೆಯುತ್ತವೆ. ಮೆಹಸಾನ ಜಾತಿಯ ಎಮ್ಮೆಗಳ ವಾಸಸ್ಥಾನ ಹಿಂದಿನ ಬರೋಡ ಸಂಸ್ಥಾನ. ಈ ಎಮ್ಮೆಗಳಲ್ಲಿ ಮುರ್ರಾ ಮತ್ತು ಸುರ್ತಿ ಲಕ್ಷಣಗಳೆರಡೂ ಕಾಣುತ್ತವೆ. ದಿನವೊಂದಕ್ಕೆ ಸುಮಾರು ೨೫ ರಿಂದ ೩೦ ಪೌಂಡು ಹಾಲುಕೊಡುತ್ತವೆ. ನಾಗಪುರಿ ಜಾತಿಯ ಎಮ್ಮೆಗಳು ನಾಗಪುರ, ವರ್ಧ ಮತ್ತು ಬೀರಾರ್ ಜಿಲ್ಲೆಗಳಲ್ಲಿ ಇವೆ. ಈ ಜಾತಿಯ ಕೋಣಗಳು ಕೆಲಸಕ್ಕೆ ಹೆಸರುವಾಸಿಯಾಗಿವೆ. ಎಮ್ಮೆಗಳು ದಿವಸಕ್ಕೆ ಸುಮಾರು ೧೨ ರಿಂದ ೧೬ ಪೌಂಡು ಹಾಲು ಕರೆಯುತ್ತವೆ. ಕೋಡು ಸುಮಾರು ಒಂದು ಗಜ ಉದ್ದವಿದ್ದು ಬೆನ್ನಿನಮೇಲೆ ಬಾಗಿದೆ.
ಪರ್ಲಾಕಿಮಿಡಿ ಜಾತಿಯ ಎಮ್ಮೆಗಳು ಒರಿಸ್ಸ ರಾಜ್ಯದ ಪರ್ಲಾಕಿಮಿಡಿ ಸಂಸ್ಥಾನದಲ್ಲಿವೆ. ಈ ಜಾತಿಯ ಕೋಣಗಳು ಕೆಸರುಗದ್ದೆಯ ಉಳುಮೆಗೆ ಹೆಸರುವಾಸಿಯಾಗಿವೆ. ಎಮ್ಮೆಯ ಬಣ್ಣ ಕಂದು, ಕೋಡು ನೀಳವಾಗಿದೆ. ದಿನವೊಂದಕ್ಕೆ ಸರಾಸರಿ ೧೦ ಪೌಂಡು ಹಾಲು ಕೊಡುತ್ತವೆ.
ತೋಡ ಜಾತಿಯ ಎಮ್ಮೆಗಳನ್ನು ನೀಲಗಿರಿಯಲ್ಲಿ ವಾಸಿಸುವ ತೋಡರು ಸಾಕುತ್ತಾರೆ. ಎಮ್ಮೆಗಳು ಆಕಾರದಲ್ಲೂ ಸ್ವಭಾವದಲ್ಲೂ ಕಾಡೆಮ್ಮೆಗಳನ್ನು ಹೋಲುತ್ತವೆ. ಹೆಗಲ ಮೇಲೆ ದಪ್ಪವಾದ ಕೂದಲು ಬೆಳೆದಿದೆ. ಹಾಲಿಗೆ ಹೆಸರಾಗಿವೆ.
ಭಾರತದ ಎಮ್ಮೆಗಳಲ್ಲಿ ಮುಖ್ಯವಾಗಿ ಎಂಟು ಜಾತಿಗಳಿವೆ. ಈ ಎಲ್ಲ ಜಾತಿಗಳೂ ಹಾಲಿಗೆ ಹೆಸರಾಗಿವೆ. ಇವುಗಳಲ್ಲಿ ಮುರ್ರಾ ಜಾತಿ ಎಮ್ಮೆ ಎಲ್ಲ ಜಾತಿಗಿಂತ ಉತ್ಕೃಷ್ಟವಾದದ್ದು. ಮುರ್ರಾ ಜಾತಿಯ ಎಮ್ಮೆಗಳು ಪಂಜಾಬ್ ರಾಜ್ಯದ ರೋಥಕ್, ಹಿಸ್ಸಾರ್, ಗುರ್‍ಗಾಂ ಮತ್ತು ಕಾರ್ನಾಲ್ ಜಿಲ್ಲೆಗಳಲ್ಲಿ ಹೇರಳವಾಗಿವೆ. ಈ ಎಮ್ಮೆಗೆ ದಪ್ಪನೆಯ ಶರೀರ, ಸಣ್ಣತಲೆ, ಗುಂಗುರು ಸುಳಿಯಾಗಿರುವ ಮೋಟು ಕೋಡು, ಮೋಟಾದ ಕಾಲುಗಳು ಮತ್ತು ನೀಳವಾದ ಬಾಲ ಇವೆ. ಇವು ಒಂದು ಸೂಲಿನಲ್ಲಿ ೩,೦೦೦ ರಿಂದ ೪,೫೦೦ ಪೌಂಡು ಹಾಲು ಕೊಡುತ್ತವೆ.
ನೀಲಿ ರವಿ ಜಾತಿ ಎಮ್ಮೆಗಳು ಆಕಾರದಲ್ಲಿ ಮುರ್ರಾ ಜಾತಿಯ ಹಾಗೇ ಇವೆ. ಆದರೆ ಹಣೆ, ಕಾಲು ಗೊರಸು, ಬಾಲಗಳ ಮೇಲೆ ಬಿಳಿ ಕೂದಲಿದೆ. ಕಣ್ಣುಗಳು ಬೆಕ್ಕಿನ ಕಣ್ಣಿನಂತೆ. 250 ದಿವಸದ ಒಂದು ಸೂಲಿನ ಅವಧಿಯಲ್ಲಿ ೩,೦೦೦ ರಿಂದ ೩,೫೦೦ ಪೌಂಡು ಹಾಲು ಕೊಡುತ್ತವೆ. ಈ ಜಾತಿಯ ಎಮ್ಮೆಯ ವಾಸಸ್ಥಾನ ಪಾಕಿಸ್ತಾನದ ಮಾಂಟಿಗೋಮಾರಿ ಜಿಲ್ಲೆ ಮತ್ತು ಪಂಜಾಬಿನ ಫಿರೋಜ್ಪುರ ಜಿಲ್ಲೆ.
ಸುರ್ತಿ ಜಾತಿಯ ಎಮ್ಮೆಗಳು ಗುಜರಾತಿನ ಸಾಬರಮತಿ ನದಿಯ ದಡದಲ್ಲಿವೆ. ಕೋಡುಗಳು ಉದ್ದವಾಗಿ ಕುಡುಗೋಲಿನ ಆಕಾರದಲ್ಲಿ ಬೆನ್ನಿನಮೇಲೆ ಬಾಗಿ ನಿಂತಿರುತ್ತವೆ. ಹಣೆಯ ಮೇಲೆ ಮತ್ತು ಗಂಟಲ ಕೆಳಗೆ ಬಿಳಿ ಕೂದಲಿದೆ. ಒಂದು ಸೂಲಿಗೆ ೩,೫೦೦ ರಿಂದ ೫,೦೦೦ ಪೌಂಡು ಹಾಲು ಕರೆಯುತ್ತವೆ. ಬೆಣ್ಣೆಯ ಅಂಶ ೭.೫%.
ಹುಲ್ಲು ಎಮ್ಮೆಗಳ ಮುಖ್ಯ ಆಹಾರ. ಸೊಪ್ಪು, ಎಲೆ ಮುಂತಾದವೂ ಆಗಬಹುದು. ಮೆಲಕು ಹಾಕಿ ಅಗಿದು ತಿನ್ನುವುದಕ್ಕೆ ಅನುಕೂಲವಾಗುವಂತೆ ಜಠರದಲ್ಲಿ ನಾಲ್ಕು ಭಾಗಗಳಿವೆ. ಎಮ್ಮೆಗಳು ಸಾಮಾನ್ಯವಾಗಿ ಆಹಾರವನ್ನು ಬೆಳಿಗ್ಗೆ ಸಾಯಂಕಾಲ ಅಥವಾ ರಾತ್ರಿ ಮೇದು ಹಗಲಿನ ಬಹುವೇಳೆ ಮೆಲಕು ಹಾಕುತ್ತ ಅಥವಾ ನಿದ್ರಿಸುತ್ತ ಕಾಲಕಳೆಯುತ್ತವೆ.
ಋತು ಕಾಲದಲ್ಲಿ ಒಂದು ಕೋಣ ಹಲವಾರು ಎಮ್ಮೆಗಳಿಂದ ಕೂಡಿ ಒಂದು ಸಣ್ಣ ಸಂಸಾರವನ್ನು ಕಟ್ಟುತ್ತದೆ. ಸುಮಾರು ಹತ್ತು ತಿಂಗಳ ಅನಂತರ ಒಂದು ಅಥವಾ ಎರಡು ಕರುಗಳು ಹುಟ್ಟುತ್ತವೆ. ಹುಟ್ಟಿದ ಸ್ವಲ್ಪ ಸಮಯದಲ್ಲೇ ಕರು ತಾಯನ್ನು ಹಿಂಬಾಲಿಸುತ್ತದೆ. ಎಮ್ಮೆಯ ಜೀವಿತ ಕಾಲ ಸುಮಾರು ಹದಿನೆಂಟು ವರ್ಷಗಳು.
ಹಾಲುಕರೆಯುವ ಎಮ್ಮೆಗಳಿಗೆ ತಮ್ಮ ಕರುಗಳ ಮೇಲೆ ತುಂಬ ಮಮತೆ; ತಮ್ಮನ್ನು ಸಾಕುವ ಯಜಮಾನರನ್ನು ಚೆನ್ನಾಗಿ ನೆನೆಪಿಟ್ಟುಕೊಳ್ಳುತ್ತವೆ ; ಹಾಲುಕರೆಯುವ ಆಳು ಬದಲಾದಾಗ, ಆಹಾರದಲ್ಲಿ ಕ್ರಮರಾಹಿತ್ಯ ತಲೆದೋರಿದರೆ, ಪಕ್ಕದಲ್ಲಿ ವಾಸಿಸುವ ಜೊತೆಯ ಪ್ರಾಣಿ ಕಾಣದಾದಾಗ ಕರೆಯುವ ಎಮ್ಮೆಯ ಹಾಲು ಇದ್ದಕ್ಕಿದ್ದ ಹಾಗೆ ಕಡಿಮೆಯಾಗುವುದುಂಟು ; ಅದಕ್ಕೆ ಮೈಸ್ವಸ್ಥವಿಲ್ಲದಾಗಲೂ ಈ ಪರಿಣಾಮವಾಗುವುದುಂಟು ; ಈ ಎಲ್ಲ ಕಾರಣಗಳಿಂದ ಎಮ್ಮೆಯ ಸಾಕಾಣಿಕೆ ತುಂಬ ಸೂಕ್ಷ್ಮ ರೀತಿಯ ಕಸಬೆಂದು ಹೇಳುವುದುಂಟು.
ಎಮ್ಮೆ ದಕ್ಷಿಣ ಏಷ್ಯಾ, ಮತ್ತು ದಕ್ಷಿಣ ಅಮೇರಿಕಾ, ದಕ್ಷಿಣ ಯೂರೋಪ್, ಉತ್ತರ ಆಫ಼್ರಿಕಾ, ಮತ್ತು ಇತರೆಡೆ ಜಾನುವಾರಾಗಿ ವ್ಯಾಪಕವಾಗಿ ಬಳಸಲಾಗುವ ದನದ ಜಾತಿಗೆ ಸೇರಿದ ಪ್ರಾಣಿ. ಅದು ಸೀಳುಗೊರಸುಳ್ಳ, ಮೆಲಕು ಹಾಕುವ, ಸಸ್ತನಿಗಳಾದ ಆರ್ಟಿಯೊಡ್ಯಾಕ್ಟೈಲ ವರ್ಗಕ್ಕೆ ಸೇರಿದೆ. ಏಷ್ಯದ ಎಮ್ಮೆಯ ವೈಜ್ಞಾನಿಕ ಹೆಸರು ಬ್ಯುಬೇಲಸ್ ಬ್ಯುಬಾಲಿಸ್.
ಇದರ ವ್ಯಾಪ್ತಿ ಈಜಿಪ್ಟಿನಿಂದ ಫಿಲಿಪೈನ್ಸ್ ವರೆಗೆ. ಎಮ್ಮೆಗಳ ಮೂಲ ವಾಸಸ್ಥಾನ ಭಾರತ ಮತ್ತು ಆಫ್ರಿಕದ ಉತ್ತರ ಪ್ರಧೇಶಗಳು. ಕ್ರಿ. ಶ. ೬೦೦ ರ ಸುಮಾರಿಗೆ ಇಟಲಿ ದೇಶಕ್ಕೆ ಮೊದಲ ಬಾರಿಗೆ ಎಮ್ಮೆಗಳು ರವಾನೆಯಾದವು. ಈಗ ಫ್ರಾನ್ಸ್, ಹಂಗೆರಿ, ಸ್ಪೇನ್ ದೇಶಗಳಲ್ಲೂ ಇವು ನೆಲೆಸಿವೆ. ಭಾರತದ ಪಶ್ಚಿಮ ಘಟ್ಟಗಳು, ಕೇರಳ, ಬಂಗಾಳ, ಅಸ್ಸಾಂ, ಒರಿಸ್ಸ, ಆಂಧ್ರಪ್ರದೇಶ, ನೇಪಾಳಗಳಲ್ಲಿ ಹುಲ್ಲು ಎತ್ತರವಾಗಿ ಬೆಳೆಯುವ ಕಾಡುಪ್ರದೇಶಗಳು ಕಾಡೆಮ್ಮೆಗಳ ವಾಸಸ್ಥಳ. ಸಿಂಹಳ ದ್ವೀಪದಲ್ಲಿ ಪಳಗಿದ ಎಮ್ಮೆಗಳು ಪುನಃ ಕಾಡನ್ನು ಸೇರಿ ಕಾಡೆಮ್ಮೆಗಳಾಗಿ ಪರಿವರ್ತನೆಗೊಂಡಿವೆ. ಸಾವಿರಾರು ವರ್ಷಗಳಿಂದಲೂ ಮನುಷ್ಯನ ಜೊತೆಯಲ್ಲಿ ಎಮ್ಮೆಗಳು ಸಾಕು ಪ್ರಾಣಿಗಳಾಗಿ ಜೀವಿಸುತ್ತಿವೆ.
ಎಮ್ಮೆಯ ಶರೀರ ಸ್ಥೂಲ, ಸುಮಾರು ೨.೫ ರಿಂದ ೩ ಮೀಟರಿನಷ್ಟು ಉದ್ದ. ೧.೫ ರಿಂದ ೧.೮ ಮೀ. ಎತ್ರ. ಭಾರ ೭೦೦ ರಿಂದ ೮೦೦ ಕಿ. ಗ್ರಾಂ. ಚರ್ಮ ದಪ್ಪ, ಕೂದಲು ವಿರಳ. ಮೈ ಬಣ್ಣ ಬೂದು ಅಥವಾ ಕಪ್ಪು. ೦.೫ ರಿಂದ ೧ ಮೀ ಉದ್ದವಾದ ಬಾಲದ ತುದಿಯಲ್ಲಿ ಬಿರುಸಾದ ಕೂದಲಿನ ಗೊಂಡೆ ಇದೆ. ತಲೆಯ ಮೇಲಿನ ಕೊಂಬುಗಳು ಬುಡದಲ್ಲಿ ಅಗಲವಾಗಿದ್ದು ಹಿಮ್ಮೊಗವಾಗಿ ಒಳಗಡೆ ಬಾಗಿರುತ್ತವೆ. ಅಡ್ಡ ಸೀಳಿಕೆಯಲ್ಲಿ ಇವು ತ್ರಿಕೋನಾಕಾರವಾಗಿವೆ. ಕೋಣದ ಕೊಂಬುಗಳು ಎಮ್ಮೆಯ ಕೊಂಬುಗಳಿಗಿಂತ ಭಾರವಾಗಿವೆ. ಕೊಂಬುಗಳ ಮೇಲೆ ಅಡ್ಡವಾದ ಸುಕ್ಕುಗಳಿವೆ. ಕಾಲಿನ ಗೊರಸುಗಳು ಪಸರಿಸಿರುವುದರಿಂದ ಎಮ್ಮೆಗಳು ಕೆಸರಿನಲ್ಲಿ ಸರಾಗವಾಗಿ ಓಡಾಡಬಲ್ಲವು. ನೀರಿನಲ್ಲಿ ನೆನೆಯುವುದು ಮತ್ತು ಕೆಸರಿನಲ್ಲಿ ಹೊರಳಾಡುವುದೆಂದರೆ ಇವುಗಳಿಗೆ ತುಂಬ ಇಷ್ಟ: ಕೆಸರು ಮೈಗೆ ಅಂಟಿಕೊಳ್ಳುವುದರಿಂದ ನೊಣವೇ ಮುಂತಾದ ಕೀಟಗಳ ಬಾಧೆ ತಪ್ಪುತ್ತದೆ.
೨೦೦೦ರಲ್ಲಿ, ವಿಶ್ವಸಂಸ್ಥೆಯ ಆಹಾರ ಮತ್ತು ಕೃಷಿ ಸಂಘಟನೆ ವಿಶ್ವದಲ್ಲಿ ಸುಮಾರು ೧೫೮ ಮಿಲಿಯ ಎಮ್ಮೆಗಳಿದ್ದವೆಂದು, ಮತ್ತು ಇವುಗಳಲ್ಲಿ ಶೇಕಡ ೯೭ರಷ್ಟು ಏಷ್ಯಾದಲ್ಲಿದ್ದವೆಂದು ಅಂದಾಜಿಸಿತು. ಉತ್ತರ ಆಸ್ಟ್ರೇಲಿಯಾದಲ್ಲಿ ಪ್ರಮಾಣೀಕರಿಸಲಾದ ಪಳಗಿಲ್ಲದ ಪ್ರಾಣಿಗಳಿವೆ, ಆದರೆ ನಶಿಸುತ್ತಿರುವ ನೈಜ ಕಾಡು ಎಮ್ಮೆಗಳು ಭಾರತ, ಬಾಂಗ್ಲಾದೇಶ, ಪಾಕಿಸ್ತಾನ, ನೇಪಾಳ, ಭೂತಾನ್, ಮತ್ತು ಥೈಲೆಂಡ್‌ನಲ್ಲಿ ಉಳಿದುಕೊಂಡಿವೆಯೆಂದು ನಂಬಲಾಗಿದೆ.
ಎಮ್ಮೆಗಳು ಭಾರವಾದ ಸಾಮಾನುಗಳನ್ನು ಹೊರುತ್ತವೆ. ನೇಗಿಲು ಎಳೆಯುತ್ತವೆ. ಈ ಶ್ರಮದ ಕೆಲಸಕ್ಕಾಗಿಯೂ ತೊಗಲು, ಹಾಲು, ಮಾಂಸಗಳಿಗಾಗಿಯೂ ಇವನ್ನು ಸಾಕುತ್ತಾರೆ. ತೊಗಲಿನಿಂದ ಚರ್ಮದ ಪದಾರ್ಥಗಳನ್ನೂ ಕೊಂಬಿನಿಂದ ಬಾಚಣಿಗೆ ಮೊದಲಾದುವನ್ನೂ ಮಾಡುತ್ತಾರೆ. ಚೌಗು ಪ್ರದೇಶದಲ್ಲಿ ಎತ್ತುಗಳೂ ಒಗ್ಗದ ಕಾರಣ, ಎಮ್ಮೆಗಳು ವ್ಯವಸಾಯಕ್ಕೆ ಮುಖ್ಯವಾಗಿ ಬತ್ತವನ್ನು ಬೆಳೆಯುವ ಗದ್ದೆಗಳಲ್ಲಿ ಬಳಕೆಗೆ ಬಂದಿವೆ. ಇಂಡೊನೇಷ್ಯ, ಮಲಯ, ಚೀನ ದೇಶಗಳಲ್ಲಿ ಲಕ್ಷಾಂತರ ಎಮ್ಮೆಗಳು ಗದ್ದೆ ಕೆಲಸಗಳಿಗೆ ಒದಗಿವೆ.